Branimir Jovanović: Ljajić treba da bude ministar u novoj vladi - Politika - Dnevni list Danas\nPočetna » Politika » Branimir Jovanović: Ljajić treba da bude ministar u novoj vladi\nŠef poslaničke grupe SDPS, u razgovoru za Danas o novom parlamentu, koalicionim partnerima i vladi\nNe mogu da se složim sa stavom da je umrla demokratija u Srbiji, jer su i prethodni izbori održani u skladu sa zakonima koji su suštinski na snazi već dvadeset godina.\n5Piše: Mirjana R. Milenković 10. avgusta 2020. 12.30 Izmenjeno: 12.37\nPodsetiću da smo u prošlom skupštinskom sazivu doneli niz zakona kojima se definišu izborna pravila, a takva rešenja su nastala na osnovu dogovora stranaka uz posredovanje evroparlamentaraca. Nema razloga da se unapred negativno komentariše sadašnji saziv parlamenta. Takve priče uglavnom dolaze iz stranaka koje neće imati predstavnike u Narodnoj skupštini. Parlament je centralna i najviša institucija u našem političkom sistemu, odnosno u sistemu podele vlasti na zakonodavnu, izvršnu i sudsku. Upravo je skupština odraz političke volje građana kroz demokratsku proceduru na izborima, kaže u razgovoru za Danas Branimir Jovanović, šef poslaničke grupe Socijaldemokratske partije Srbije na čijem je čelu Rasim Ljajić. Jovanović tako odgovarajući na kritike opozicije da je novim sazivom parlamenta umrla demokratija u Srbiji.\n*Stiče se utisak da u parlamentu Srbije u ovom sazivu neće biti prave opozicije, možda samo one konstruktivne. Može li demokratija da opstane bez opozicije?\n– Za demokratiju je dobro da postoji opoziciono delovanje u parlamentu. Kritika vlasti je često motiv za predstavnike vlasti da bolje rade, a nekada kritika i sučeljavanje kvalitetnim argumentima dovode do pronalaženja boljih zakonskih rešenja. Još uvek ne znamo koje će stranke imati svoje predstavnike u vladi, pa samo možemo da nagađamo ko će biti opozicija i kakva će biti strategija opozicije. Utisak je da će potencijalna opozicija u parlamentu biti manje oštrija od opozicionih stranaka iz prethodnog skupštinskog saziva. Ali, s druge strane svaka partija vodi računa o svom nastupu i snosi odgovornost za svoje postupke. Uostalom, neke stranke nisu prešle cenzus, iako su u prethodne četiri godine imale dovoljno prostora za nastupe u skupštini. A verovatno su i takvi nastupi doprineli da izgube poverenje birača.\n*Da li je ovakvim sazivom parlament dodatno izgubio na značaju i uticaju koji bi trebalo da ima u društvu?\n– Nezahvalno je da ocenjujemo rad Narodne skupštine, a da ona još nije ni počela da zaseda. Treba da prođe neko vreme da bismo mogli da procenjujemo i rad parlamenta i kvalitet rasprave i aktivnost narodnih poslanika. Poslanici Socijaldemokratske partije Srbije će nastaviti da rade u skladu sa skupštinskim poslovnikom i trudićemo se da svojim diskusijama i ponašanjem opravdamo očekivanja naših birača, a samim tim da damo doprinos na jačanju ugleda Narodne skupštine. S druge strane, ne možemo da krivimo stranke koje su i do sada činile vlast za dobar izborni rezultat. Cilj svake koalicije i stranke na izborima je da osvoji što više glasova i činjenica je da su stranke iz vladajuće koalicije napravile dobar rezultat. Pri tom je izlaznost bila malo manja nego prethodnih godina. Ako uporedimo taj podatak sa državama u okruženju, koje su u to vreme imale izbore, izlaznost je bila slična kao u Severnoj Makedoniji i viša nego u Hrvatskoj. Stranke koje su se opredelile za bojkot su i pre održavanja izbora bile svesne šta sve gube, ako ne učestvuju u radu parlamenta, a od stranaka koje su izašle na izbore samo su dve bile relativno blizu prelaska cenzusa.\n*Ne treba zaboraviti da je jedan od naših argumenata za smanjivanje izbornog cenzusa bio da će niži cenzus obezbediti bolju reprezentativnost u parlamentu, ali se to ipak nije dogodilo.\n– Očekujem da će narodni poslanici artikulisati interese građana, voditi argumentovane rasprave i da će uspešno kontrolisati rad izvršne vlasti. Sadašnji skupštinski saziv se razlikuje od prethodnih po većoj zastupljenosti žena i mladih ljudi. I to je dobra pretpostavka da novi narodni poslanici unesu i novi kvalitet u plenumu. Potrebno je da uspostavimo novu političku kulturu i da poslanici koriste prikladniji rečnik tokom debate.\n*SDPS je izašao na listi SNS, pa se pretpostavlja da ćete vi biti deo vladajuće većine. Da li ćete, kao i u prethodnom periodu podržavai baš sve zakone koje prdedloži vlada?\n– Ovo je treći izborni ciklus gde nastupamo u koaliciji sa Srpskom naprednom strankom i logično je da i dalje budemo deo vladajuće većine. Zakoni, koje predlaže Vlada, u skladu sa procedurom dolaze na dnevni red skupštine, ali ne budu uvek izglasani u formi prvobitnog predloga. Poslanici SDPS ozbiljno pristupaju analizi zakonskih predloga i često putem amandmana korigujemo određene zakone. Naravno, možemo da utičemo u skladu sa našom političkom snagom. Bilo je slučajeva da su naši amandmani prihvaćeni i bili smo zadovoljni izmenama. Nažalost, bilo je i situacija kada su amandmani odbijeni, ali to ne mora da znači da zakon u celini nije dobar.\n*Svojevremeno je vaš lider Rasim Ljajić najavio da više neće ostati deo vlade i da će se povući. Da li će se to dogoditi?\n– Moje mišljenje je da Rasim Ljajić treba da bude ministar u novoj Vladi Republike Srbije, jer ga za to pre svega kandiduju rezultati iz prethodnog perioda. On je odlično i odgovorno radio posao u svom resoru. Ponavljam, to je moj stav i sigurno stav većine u SDPS-u. Saznaćemo uskoro imena kandidata za sastav nove vlade.\nPodela resora još nije tema\n*Očekujete li da ćete u Vladi Srbije dobiti ponovo neko od ministarstava i da li SDPS priželjkuje ponovo isto, nepodeljeno, ministarstvo?\n– Na osnovu dosadašnje saradnje sa koalicionim partnerima i na osnovu izbornog rezultata logično je da SDPS ima ministarstvo u republičkoj vladi. Koliko znam, do sada se nije razgovaralo o konkretnoj podeli resora niti se zna ko će voditi određene resore. U ovoj fazi razgovora je najvažnije da uskladimo stavove o načinu funicionisanja buduće vlade i ciljevima koje je neophodno da ostvarimo. Za nas je najvažnije da u kontinuitetu radimo na ostvarivanju što boljeg životnog standarda, na izgradnji infrastrukture ravnomerno u svim delovima Srbije i da ne odstupamo od politike koja je usmerena pristupanju Evropskoj uniji. Mi ćemo insistirati da što više naših ideja bude implementirano u plan rada buduće vlade.\nBranimir Jovanović, Rasim Ljajić, Vlada SrbijeBeograd\n10. avgusta 2020. u 13.17\nLjajic je naucio posao…?? Nakon 25 godina…Eto, svi se secamo njegovih dugoocekivanih reciprocnih mera prema nasoj juznoj pokrajini , koje su zaustavljene Korona fenomenom…\n10. avgusta 2020. u 13.57\nBeskorisni Fikus, vecito na grbaci naroda\nBozi mili Zar i taj covek, pored Djuke-Bizona ,zaboravio sta je rekao pred izbore ,nece biti u novoj vladi.\nSta je sa tim ljudima i njihovim mozgovima. Sigurno su se ugledali na svog SEFA pa furaju istu SNS mantru „Kazi sve sto bi narod voleo da cuje a onda ih i slazi“.\nTreba organizovati izlozbu na poslednjem spratu Beogradjanke pod nazivom Ljajic kroz vekove.\n10. avgusta 2020. u 22.47


Izbori 2022. – GMinfo\nKategorija: Izbori 2022.\nZamenik programskog direktora organizacije Crta Pavle Dimitrijević, posle usvajanja konačnih rezultata predsedničkih i beogradskih izbora, kaže da se očekuje da polaganje zakletve predsednika bude 31. maja, a da se konstituisanje Skupštine Beograda, a potom i…\nNovosti: Strankama za svaki osvojeni mandat u Skupštini Srbije po 2,2 miliona dinara\nStrankama koje su na parlamentarnim izborima 3. aprila prešle cenzus biće podeljeno iz budžeta oko 555 miliona dinara, odnosno po 2,2 miliona dinara za svaki osvojeni mandat, prenele su u današnjem izdanju Večernje novosti. Po…\nTomić: Izborni dan je bio u redu, ali sve što mu je prethodilo bilo je neregularno\nOrganizacija „Lokalni front“ imala je akreditacije za posmatranje i kontrolu izbornog procesa na teritoriji cele Srbije. Jedan od njihovih posmatrača u Gornjem Milanovcu bio je i Ranko Tomić koji je za naš portal govorio o…\nRokovi i procedure – kada će novi poslanici sesti u klupe i kada će birati Vladu\nKonačne rezultate parlamentarnih izbora Republička izborna komisija saopštiće najkasnije do 7. aprila u 20 sati. Krajnji rok za raspodelu mandata je 17. april, a Parlament mora da bude konstituisan najkasnije do 7. maja. Republička izborna…\nOIK: Preliminarni rezultati – Kako je na izborima glasao Gornji Milanovac\nNa predsedničkim i parlamentarnim izborima koji su, u nedelju 3. aprila, održani u Srbiji, u opštini Gornji Milanovac 37. 240 građana je na 66 biračkih mesta moglo iskoristiti svoje biračko pravo. Sva biračka mesta su…\n„Ujedinjeni za pobedu Srbije“ GM: Izbori označili početak kraja SNS-a, što daju snagu za dalje delovanje\nKoalicija „Ujedinjeni za pobedu Srbije“ zahvaljuje se svima koji su ukazali poverenje listi broj pet za parlamentarne, odnosno listi broj četiri za predsedničke izbore, navodi se u saopštenju koje prenosimo u celosti. „Posebno se zahvaljujemo…\nRIK saopštio preliminarne rezultate predsedničkih i parlamentarnih izbora\nNa izborima za predsednika Srbije Aleksandar Vučić osvojio je 2.157.008 glasova, odnosno 58,59 odsto, pokazuju preliminarni rezultati koje je sinoć saopštio RIK. Na drugom mestu je Zdravko Ponoš iz Ujedinjeni za pobedu Srbije sa 674.567…\nMORAMO – Milošević: Naši poslanici će biti glas naroda\n„Veliko hvala svim građanima koji su glasali za koaliciju MORAMO. Čestitamo svim strankama koje su na legitiman način došle do izbornog rezultata“, stoji u saopštenju milanovačkog izbornog štaba koalicije „Moramo, koje prenismo u celosti. „Pre…\nDveri GM: Brojčano i procentualno najbolji rezultat Dveri\nPorodična, patriotska i monarhistička Srbija imaće svoje poslanike u novom sazivu Narodne skupštine, saopštavaju iz SP Dveri OO G. Milanovac. Saopštenje prenosimo u celosti. „Poštovani sugrađani obraćamo vam se ponovo kao parlamentarna stranka. Pre svega…


DANI SRPSKE U SRBIJI Radojičić: Neraskidive veze Banjaluke, Beograda i Novog Sada - Srpskainfo\nGradovi Banjaluka, Beograd i Novi Sad imaju neraskidive veze i odličnu saradnju u svim oblastima.\nTom saradnjom i stvaranjem jedinstvenog kulturnog prostora ne ugrožavaju dejtonsku BiH, niti bilo koga, nego samo pomažu jedni drugima, ocijenili su gradonačelnici Banjaluke Igor Radojičić, Novog Sada Miloš Vučević i zamjenik gradonačelnika Beograda Goran Vesić.\nGovoreći na manifestaciji “Dani Srpske u Srbiji”, koja se zbog epidemije ove godine organizuje u formi tv-emisija na RTRS, RTS i više od 40 lokalnih tv stanica u Srbiji, Radojičić je podsjetio da su Banjaluka i novi Sad već gradovi pobratimi, a da predstoji da u narednom periodu bude potpisana i Povelja o bratimljenju Banjaluke i Beograda.\nRadojičić je istakao da je Srbija Republici Srpskoj najveći ekonomski partner i najveća politička podrška, te da puno sarađuju građani, školuju se i na jednoj i na drugoj strani, a postoje i porodične i prijateljske veze.\nOn je rekao da je Beograd kao srpska i regionalna metropola ponudio Banjaluci, koja je 10 puta manja, da budu pobratimi, partneri, prijatelji, saradnici, te dodao da je on predložio da se otvori Krajiška i Hercegovačka kuća i u Beogradu i Novom Sadu, da se ponude autentični krajiški i hercegovački brendovi i proizvodi.\nRadojičić je rekao da grad Banjaluka razmišlja da u narednom periodu konkuriše za Evropsku prijestonicu mladih, u čemu očekuje i pomoć Novog Sada, koji joj je već ranije davao podršku da dođe do finala za Evropsku prijestonicu kulture.\n– Želimo da povežemo omladinski sektor, omladinske organizacije, univerzitete, sport, da u narednih nekoliko godina radimo na toj ideji da Banjaluka konkuriše za Evropsku prijestonicu mladih – dodao je Radojičić.\nOn je najavio da Banjaluka ulazi i u koncept naučno-tehnoloških parkova, koje imaju i Beograd i Novi Sad, što bi bilo razvojna šansa da se zaposle i zadrže mladi ljudi u Srpskoj da rade kvalitetne i dobro plaćene poslove za bilo koju kompaniju u svijetu, upravo iz Srpske.\n“Ponosan na prijateljski odnos dva grada” Stanivuković čestitao Dan Novog Sada\n– Sada u Banjaluci razmatramo lokaciju, radimo sa Ministarstvom nauke o prvom naučno-tehnološkom parku u Banjaluci – naveo je Radojičić, te dodao da sa gradonačelnicima Beograda i Novog Sada razgovara i o komunalnim pitanjima, jer Banjaluka ulazi u velike projekte kao što su vodosnabdijevanje i prerada otpadnih voda, u čemu Beograd i Novi Sad imaju velika iskustva.\nU četvrtoj emisiji predstavljen je grad Banjaluka, kao i grupa “Miro i viteški ples”, zatim proizvođači kraft piva Mikola Gajić i Ljubomir Marić, glumac Aleksandar Stojković je recitovao pjesmu Branka Ćopića “Mala moja i Bosanske Krupe”, Nacionalni teniski centar, a kao mladi heroj predstavljena je Anastasija Tomić, mlada slikarka.\nManifestacija “Dani Srpske u Srbiji” ove godine se rvi put, umjesto u gradovima širom Srbije, realizuje u formi tv serijala koji obuhvata šest kolaž emisija.\nBanjaluka "Dani Srpske u Srbiji"Dan oslobođenja BanjalukaDani BeogradaIgor RadojičićNovi Sad\n"DANI SRPSKE U SRBIJI" Zbog korona virusa manifestacija će biti predstavljena kroz šest kolažnih TV emisija\nUZROKOVAO ČITAVU DRAMU Državljanin BiH koji je prijetio da će baciti bombu u hostelu, SMJEŠTEN U BOLNICU\nDRAMA U HOSTELU Državljani BiH se zaključao u sobu, prijeti da će BACITI BOMBU\nSTRAVIČNA NESREĆA Sudar automobila i kombija, vozila potpuno uništena (FOTO)\nU KOVID BOLNICAMA 590 PACIJENATA U Novom Sadu od ukupnog broja hospitalizovanih 40 osoba na respiratoru\nSUFINANSIRANJE KONSULTANATA Šansa za mala i srednja preduzeća da uvedu INOVACIJE U RAD\nPridržavanjem mjera, možemo doći do cilja Počinje kampanja "Disciplinom do zdravlja“\n"Nisam znao za tu Skupštinu" Pivašević smijenjen sa pozicije koordinatora "Banjalučke gradske bašte"\nRadovi u planu: Sanacija fasada na šest zgrada tokom ove godine\nSkupština grada Banjaluka: Stanivuković dužan da OBEZBIJEDI VIŠE SREDSTAVA za Dom zdravlja i UKC RS


Voćarstvo Srbija - DRŽAVA PLAĆA SAMO ZA 20 HEKTARA PO GAZDINSTVU\nKategorija: Vesti\t Objavljeno subota, 21 februar 2015 16:42\t Autor Voćar\tPogodaka: 2051\nVlada Srbije usvojila je Uredbu o raspodeli podsticaja u poljoprivredi i ruralnom razvoju za 2015. godinu, na osnovu koje će biti raspoređeno 24,5 milijardi dinara.\nNovac će biti iskorišćena za direktne i posebne podsticaje u poljoprivredi, mere ruralnog razvoja, kao i za kreditnu podršku.\n„Tim podsticajima biće obezbeđen razvoj te privredne grane, kojoj direktno i indirektno pripada gotovo četvrtina zaposlenog stanovništva u Srbiji”, saopšteno je iz Vlade.\nKako je „Dnevniku” rečeno u Ministarstvu poljoprivrede, detalji Uredbe će biti obnarodvani naredne nedelje, po objavljivanju u „Službenom glasniku”, ali ona ne sadrži novine s kojima poljoprivrednici već nisu upoznati, a koje se odnose na ograničenje u premiranim hektarima (subvencijeće se davati za površine do 20 hektara), te o novim merama za unapređnje stočarstva. Uz to, kako je već poznato, iz ovogodišnjeg agrarnog buyeta subvencije neće dobijati zakupci državnog poljoprivrednog zemljišta.\nDržava je, da podsetimo, plaćala subvencije od 12.000 dinara po hektaru, i to 6.000 u novcu i 6.000 u repromaterijalu. Verovatno će tako ostati i ove godine.\nPomenimo, buyet Ministarstva poljoprivrede u ovoj godini iznosiće 41,3 milijardu dinara, što je oko deset odsto manje nego lane. Međutim, to smanjenje, tvrde nadležni, neće imati nikakvog uticaja na većinu korisnika subvencija u poljoprivredi, koji će i ove godine moći da koriste sav novac po osnovu mera agrarne politike.\n– Za 95 odsto korisnika subvencija, odnosno za više od 310.000 registrovanih poljoprivrednih gazdinstava, ništa se neće promeniti u odnosu na prošlu i prethodne godine, iako je buyet za poljoprivrednike smanjen pet milijardi dinara – izjavila je ranije ministarka poljoprivrede Snežana Bogosavljević Bošković, uz objašnjenje da se pokazalo da subvencionisanje površina do 100 hektara nije dalo očekivane efekte. – Očekivano je da će podsticanjem ratarske proizvodnje efekat biti razvoj i unapređenje stočarstva. Dosadašnjim sistemom subvencionisanja, nažalost, cilj nije postignut. Sada, u kontekstu mera štednje i racionalnog trošenja, stimulisaće razvoj stočarstva, a biće zaštićeni i mali proizvođači s posedom do 20 hektara.\nUglavnom, sve ostale mere agrarne politike ostaju iste, a u ovoj godini uvode se i dve kao podsticaj razvoju stočarstva. Koliko je dosad poznato, izdvojen je novac za premije za mleko, za kvalitetna priplodna grla, za tov junadi, svinja i jagnjadi, za unapređenje pčelarske proizvodnje i za uzgoj ribe.\nMeđutim, među poljoprivrednicima, velikim delom, novine u podsticanju biljne poljoprivredne proizvodnje – ograničenje na 20 hektara, nisu naišle na odobravanje. Poljoprivredna udruženja su negodovala, davala svoje predloge, no, nadležni su ostali na stanovištu da su najrealnije i najopravdanije uštede u agrarnoj kasi na taj način.\n– Ipak, čitav niz stvari nije sagledan pre nego što je doneta odluka da se krene u smanjenje podsticaja. Jedna od loših posledica je i to što će u ekonomskim uslovima koji sada budu definisani, nivo tehnologije u poljoprivrednoj proizvodnji pasti, a to će vezati ostvarivanje slabijih rezultata i produktivnosti – kazao je za naš list sekretar Udruženja za poljoprivredu u Privrednoj komori Vojvodine Đorđe Bugarin. – Do sada su, naime, podsticaji ulagani u proizvodnju, za nabavku inputa, a sada su realna očekivanja da će se smanjiti obim upotrebe, pre svega mineralnog đubriva i deklarisanog semena, koji su bili podržani direktnim davanjima vezanim za prethodno dokazivanje da je repromaterijal nabavljen.


Dobra knjiga - Rasprava o demokratskoj ustavnoj državi 1- Pravo na otpor tiraniji - Politika, publicistika -\nRasprava o demokratskoj ustavnoj državi 1- Pravo na otpor tiraniji\nCena : 616,00 RSD\nPetotomno delo domaćeg sociologa i istoričara socijalnih ideja Aleksandra Molnara ima za cilj da rekonstruiše misaoni put koji je prevaljen u poslednjih dvadeset pet vekova na tlu Evrope i Amerike i koji je rezultirao savremenom teorijom demokratske ustavne države.\n“[…] perspektiva za uspostavljanje demokratske ustavne države u Jugoslaviji vremenom (se) nije više mogla razdvojiti od rušenja Miloševićeve vlasti; ali i od legitimiranja tog čina kao otpora tiraniji, kojim započinje revolucionarni preobražaj države i društva. Sve u svemu, može se reći da su ukupna politička zbivanja u Srbiji u periodu 1996-2000. opredelila da ova rasprava na kraju dobije formu istorije refleksija relevantnih za izgradnju demokratske ustavne države, i to kroz tri različita oblika suprotstavljanja aktuelnim – što tiranskim, što ustavno konstituisanim – vlastima, odnosno korišćenjem prava na otpor tiraniji, revolucijom i građanskom neposlušnošću.” - Aleksandar Molnar\nAutor: Aleksandar Molnar\nIzdavač: Fabrika knjiga, Samizdat B92\nDatum izdavanja: 2001.\nRasprava o demokratskoj ustavnoj državi 5 - Rat od kulta Votana do holokausta\nPetim tomom Rasprave o demokratskoj ustavnoj državi Aleksandar Molnar zaokružuje zamisao – nagoveštenu u prvom tomu (“Pravo na otpor tiraniji”) a eksplicitno izvedenu u trećem (“Moderne revolucije”) – da se moderna demokratska ustavna ...\nRasprava o demokratskoj ustavnoj državi 4 - Građanska neposlušnost\nRasprava o demokratskoj ustavnoj državi 3 - Moderne revolucije\nJedanaest tekstova koji se objavljuju u ovoj knjizi, uz Uvod i Epilog, predstavljaju tragove dijaloga koje je autor u proteklih devet godina (maj 1998 – maj 2007) vodio na raznim mestima i sa različitim sagovornicima, ali sa istom idejom vodiljom: ...


Upozorenje DRI: Beograd, Novi Sad i Niš loše gazduju poslovnim prostorom - Infobrif\nUpozorenje DRI: Beograd, Novi Sad i Niš loše gazduju poslovnim prostorom\nObjavljeno 18.12.2019. u 21:50 poslednja izmena 18.12.2019. u 22:26\nDržavna revizorska institucija Srbije upozorila je da gradovi Beograd, Novi Sad i Niš loše gazduju poslovnim prostorom i da su zbog toga njihova potraživanja od zakupaca od 2016. do 2018. godine porasla 15 odsto, na 8,2 milijarde dinara.\nNa predstavljanju izveštaja o reviziji svrsishodnosti poslovanja „Davanje u zakup poslovnog prostora u svojini jedinica lokalne samouprave“, državni revizori su naveli kako bi ta tri grada mogla da značajno uvećaju prihod od zakupa poslovnog prostora.\nPreporuke su strateško upravljanje, uspostavljanje sveobuhvatne evidencije, efikasnije mere prilikom davanja poslovnog prostora u zakup i adekvatna kontrola.\nU njihovim poslovnim knjigama deo poslovnog prostora nije evidentiran kao poseban deo objekta, već su evidentirane cele zgrade, odnosno objekti. Zato nije moguće utvrditi knjigovodstvenu vrednost za svaku pojedinačnu jedinicu poslovnog prostora.\nIako je rok za dostavljanje evidencije nepokretnosti Republičkoj direkciji za imovinu i upis prava javne svojine 31. decembra 2020. godine, Gradovi Beograd, Novi Sad i Niš su upisali pravo javne svojine u javnim knjigama na svega 33 odsto ukupne površine posebnih delova objekata poslovnog prostora kojim raspolažu.\n„Beograd, Novi Sad i Niš nisu dokumentovali način procene početne visine zakupnine koja se znatno razlikuje među gradovima“, rekao je novinarima predsednik DRI Duško Pejović.\nNaveo je da je najviša početna cena zakupnine u Beogradu 2.097 dinara, u Novom Sadu je 3.740 dinara i u Nišu je 4.165 dinara po kvadratnom metru.\nTi gradovi nisu sprovodili odgovarajući marketing kako bi se postiglo davanje u zakup po najboljoj zakupnini. Na 78 odsto ukupno oglašavanih jedinica poslovnog prostora u 2018. godini nije bilo zainteresovanih zakupaca.\nU pešačkoj zoni, ostvarene prosečne zakupnine su za Beograd 1.109 dinara po kvadratnom metru, Novi Sad 1.967 dinara i Niš 3.046 dinara.\nU izveštaju DRI je istaknuto da su gradovi preduzimali mere za naplatu potraživanja zakupnine, ali nisu ostvareni očekivani efekti naplate potraživanja.\nNije uspostavljena ni adekvatna kontrola i praćenje postupaka davanja u zakup poslovnog prostora.\nNa osnovu sprovedene inspekcije objekata u sva tri grada, u najmanje sedam odsto (Grad Beograd) i dva odsto (Grad Novi Sad), od ukupnog broja pregledanih objekata poslovnog prostora, državni revizori se nisu uverili da je tamo zakupac s kojim je zaključen ugovor.\nPedsednik DRI je naveo da ta nezavisna institucija nije proveravala da li postoje elementi korupcije u izdavanju poslovnog prostora, jer time treba da se bave drugi nadležni državni organi na osnovu nalaza DRI.\nBeogradDRINišNovi Sadposlovni prostor\nKomesarijat demantuje Boška Obradovića: Srbija samo “prolazna stanica”\nNemačka: Objavljeni najnoviji podaci o najvišim i najnižim platama


Poglavlja - Demokratija\nIako Srbija poseduje formalne karakteristike demokratije, ona to tokom protekle decenije u praksi prestaje da bude i danas ne ispunjava uslove da bude ocenjena kao demokratsko društvo. Studija pokazuje negativne trendove u svim oblastima koje su od značaja za funkcionisanje demokratije....Prikaži više\nPosebno zabrinjavajuće je što se negativni trendovi iz političke prenose i na druge sfere društva, pa je medijska sfera pod snažnim uticajem izvršne vlasti, dok civilno društvo gubi svoje, tradicionalno ionako slabe, uloge - reprezentativnu i kontrolnu. Istovremeno, rastuće društvene nejednakosti konzerviraju postojeće odnose moći u društvu i otežavaju političko takmičenje. Konačno, međunarodni uticaj, koji je u prošlosti davao podsticaje demokratizaciji društva, sada je usmeren na pitanje regionalne stabilnosti i saradnje sa EU u kriznim situacijama, a povremeno i podstiče nedemokratske tendencije.\nZa svaku oblast formulisano je nekoliko dugoročnih trendova i data je procena njihovog uticaja na kvalitet demokratije.\nPročitaj sve trendove\nFormulisane preporuke nude neka od rešenja za ključne probleme u svakoj od oblasti i upućuju na moguće putanje demokratije u Srbiji u narednoj deceniji.\nPročitaj sve preporuke\nKao organizacija civilnog društva posvećena razvoju političke kulture i građanskog aktivizma, u srži Crtine misije i svih naših napora nalazi se neumorna borba za unapređenje demokratije u Srbiji. Kroz publikaciju “Podrivanje demokratije” želeli smo da se dublje osvrnemo na deceniju koja je iza nas, prepoznamo ključne momente koji su oblikovali ili i dalje oblikuju realnost u kojoj živimo i, u meri u kojoj je to moguće, ponudimo putokaze za jačanje demokratskih institucija i snaga u našem društvu....Prikaži više


Leposavić: U OŠ "Vuk Karadžić" u Sočanici, obeležena školska slava i promovisan šah\nJanuar 27, 2022 17:43\n"Njihov časopis "Ogledalce" sa časopisom "Borba" treba da napravi poslovnu saradnju. Bitno je da se razvijamo na tom kulturnom delu. Ono što sam podvukao vezano je za šah, koji je bitan za razvoj dece u školama, šah nije samo sport, šah je nauka, kultura, tradicija i puno toga što pomaže deci za odgoj", rekao je Jorgić.\n"Mi iz Šahovskog saveza Srbije podržavamo tu inicijativu, doćićemo na otvaranje za Vidovdan, da ponovimo ono od prošle godine da naš narod zna da predaja nije opcija. Šah je viteška igra on ne poznaje ni veru ni naciju. Kada izgubite partiju protivniku pružite ruku i čestitate", kaže Jorgić.\n"Na prosvetnim radnicima je veliki zadatak i obaveza da prenose znanja i na taj nači se čuva tradicija i vera, pismo i jezik. Oni su ti koji će iz ovih mladih duša da iznedre prave ljude koji će kada budu punoletni da stasaju i da budu stožer i stub našeg društva i da služe nažem rodu i otadžbini", rekao je Todić.\n"Planovi i gradiva koje je predvidelo Ministarstvo Srbije su smernice koji nas vode putem Svetosavlja, da čuvamo naše pismo, ćirilicu, i da čuvamo i prenosimo mlađima svetosavlje", rekao je Radovanović.\nAmbasador SAD Džefri Hovenijer posetio sever Kosova 32


Bube okupirale, a novca nigdje - Vijesti Banja Luka - Banjaluka Live\nBube okupirale, a novca nigdje\n12. Oktobra 2018. Banjaluka BN Televizija 0\nPetak, 12.10.2018. | 08:56\n"Posljednje dvije sedmice situacija je neizdrživa, ubiše nas smrdibube u Banjaluci. Čim ostavim otvoren prozor, odmah ulijeću u kuću. Pokupim veš sa balkona, a na njemu prikačene smrdibube", kazala je ona.\n"Ne mogu nikako ljudima da naškode, one za prezimljavanje traže neko toplije i skriveno mjesto, tako da ne čudi to što ih ima dosta u kućama i stanovima", kazao je Nježić i dodao da su klimatske promjene prouzrokovale migraciju ovih buba, koje se brzo razmnožavaju.\n"Međutim, ni ovo rješenje nije u potpunosti uspješno budući da ovi dosadni insekti pronalaze pukotine širine samo dva milimetra", kazao je Nježić za "Nezavisne" i dodao da, pored toga što nisu štetne za ljude, nisu štetne ni za biljke.\nMeđu ljudima postoji vjerovanje da smrdljive martine ne treba ubijati, te da donose novac, odnosno da privlače dobitak. Postoji i uzrečica: "Kad smrdljivi martin uđe u kuću – biće para!"\n"Kažu da martini donose novac, meni su okupirali kuću, ali me i dalje prati besparica, novca nema nigdje, ali zato ima smrdibuba koliko hoćeš", kaže jedna Prijedorčanka.\n"Na vaša nastojanja da ih uhvatite i izbacite na hladnoću, one će reagovati u samoodbrani i ka vama štrcnuti smrdljivu tečnost", objasnio je Nježić.\n"Ovi insekti ne traže neku posebnu hranu, odnosno ne možemo ih namamiti, ne postoje neke klopke na koje bi ih mogli hvatati", pojasnio je Nježić i dodao da postoje dvije vrste, zelene i smeđe smrdibube.\n"Smrdibube nisu štetne, jedino smrde, odnosno imaju te žlijezde kojima se brane od predatora, jer kada se uznemire i kada ih pokušavate ubiti, one ispuštaju taj neprijatni miris", kazala je Miljevićeva.\n"Ove bube ne podnose hladnoću. Zato, kada dođe jesen, one počinju da se bore za goli život i traže sklonište negde gdje je toplo, tek da prezime", ističe Miljevićeva.


DSS - Jovanović: Ustav Srbije ne treba menjati!\nJovanović: Ustav Srbije ne treba menjati!\nPredsednički kandidat ispred koalicije Nacionalno-demokratska alternativa (NADA) Miloš Jovanović izjavio je danas da se ta koalicija protivi promenama Zakona o referendumu i najavljenim promenama Ustava Srbije i ocenio da "najviši pravni akt ne treba olako menjati".\n„Ne treba navikavati ljude na te promene, naročito u situaciji u kojoj se nalazi Srbija. A naša situacija je da smo se kao država suočili sa jednom ozbiljnom secesionističkom krizom“, kazao je Jovanović novinarima u prostorijama koalicije u Beogradu.\nJovanović, koji je i predsednik Demokratske stranke Srbije (DSS), istakao je da je Ustav prva brana teritorijalnoj celovitosti i ocenio da treba učiniti sve da on bude „čvrst, jak i da ne treba navikavati nikoga na neke olake promene“.\nProblem koji koalicija NADA takodje vidi, prema Jovanovićevim rečima, je i taj što je ta promena nametnuta od strane Evropske unije.\n„Sve što uradimo u ovoj Srbiji i sve što budemo bolji, to će biti plod našeg rada i našeg truda. I ne može ništa da se uradi spolja i da mi postanemo preko noći bolji“, ocenio je Jovanović.\nPredsednik Pokreta obnove Kraljevine Srbije (POKS) Žika Gojković, koji će biti nosilac poslaničke liste te koalicije, ocenio je da je predlog Zakona o referendumu „nabačen u tišini“.\n„Ključno pitanje koje mi postavljamo – zašto sada? Zašto u ovom parlamentu, kada znamo da će izbori biti 3. aprila? Zašto ne sa novom većinom, koja će imati veći legitimitet, nego ga donosimo sada u Skupštini kada nema nijednog poslanika koji predstavlja opoziciju, niti jedne ozbiljne političke organizacije koja može da da svoju političku ocenu“, kazao je Gojković.\nOn je ocenio da se Ustav u Srbiji „piše običnom olovkom“, jer se menja na svakih par godina i ocenio da je u ozbiljnim zemljama Ustav „sveto pismo“.\nIstakao je da koalicija NADA jeste za promene u oblasti pravosudja i ocenio da je ona „jako važna“.\n„Mislim da zbog ovakvog funkcionisanja pravne države, neki ministri u vladi su odavno trebali da podnesu ostavke. Ja pozivam predsednicu vlade (Anu Brnabić) i predsednika Skupštine (Ivicu Dačića) da još jednom razmisle o tome da li je neophodno ovako brzo i na ovakav način doneti promenu Ustava jer ćemo doći u situaciju možda, da ćemo ga posle nekoliko godina morati ponovo menjati“, rekao je Gojković.


ULjUP organizuje 'Večeri dokumentarnog filma i filmske muzike\nSrijeda, 01 Novembar 2017 17:05\nU organizaciji Udruženja ljubitelja umjetnosti (ULjUP) u Palama, 3. i 4. novembra, održaće se "Večeri dokumentarnog filma i filmske muzike", na kojoj će biti prikazana četiri filma, uz muzički nastup dua iz Niša.\nManifestaciju će otvoriti filmovi "Micićev kofer" u režiji Slobodana Simojlovića i "Posljednja večera" u režiji Branka Lazića.\nOvi filmovi biće prikazani u Galeriji "G3" sa početkom u 19:00 časova.\nPo završetku drugog filma, Milica i Bojan, duo iz Niša, održaće koncert por, rok i latino muzike.\nDrugog dana "Večeri dokumentarnog filma i filmske muzike" biće prikazani filmovi "Krst od krvi" u režiji Sime Brdara i "Tanakini mostovi" u režiji Snježana Lalovića.\nProjekcije filmova počinju od 19:00 časova u Kulturnom centru Pale.\nNakon završetka ovih filmova, pomenuti duo iz Niša će održati još jedan koncert.\nViše iz kategorije: « Večernji program - Povratak filmu Na ovogodišnjem "Prvom kadru" 43 filma iz 20 zemalja »


Mudrinski: Presrećan sam što sam odlučio utakmicu – Nadlanu.com\nMudrinski: Presrećan sam što sam odlučio utakmicu\nObjavljeno 25. nov 2012. / 15:47:45\n“Pokazali smo da znamo da se borimo za dres kluba. Dogovorili smo se ne odustajemo ako ne damo gol na vreme, već da igramo bukvalno do poslednjeg minuta i izgaramo za pobedu. Presrećan sam što sam odlučio utakmicu, pošebno u ovakvom meču koji je u sebi imao mnogo naboja i strasti”, rekao je Mudrinski za zvanični sajt kluba.\nSloboda je povela preko Darija Purića u 26. minutu, ali je Mudrinski golovima Mudrinskog u 85. i 93. došla do pobede.\n“Sloboda se opredelila za defanzivnu igru i bilo nam je mnogo teško da probijemo njihov blok, posebno zbog činjenice da su nam iz jedne šanse dali gol. Verovao sam i u 85. minutu da možemo do pobede i to se na kraju dogodilo”, kazao je Mudrinski.\nVezni fudbaler Zvezde Srđan Mijailović rekao je da su crveno-beli ostavili poslednji atom snage na terenu i zasluženo pobedili.\n“Mislim da smo zaslužili pobedu jer smo ostavili poslednji atom snage na terenu. Sloboda je igrala tvrdo i korektno i sigurno bi kvalitet fudbala kod nas bio mnogo veći da ima više ovakvih utakmica. Ostaje nam još utakmica sa Vojvodinom gde imamo priliku da u dobrom raspoloženju odemo na pauzu u prvenstvu”, rekao je Mijailović.\nCrvena zvezda se pobedom približila na dva boda zaostatka za liderom Partizanom, koji svoju utakmicu 14. kola igra večeras od 19.00 protiv Smedereva.\nfk crvena zvezdafudbalognjen mudrinski


Selenča zove na “AgroOrganic B2B” - Organska poljoprivreda\nU toku je prijavljivanje za međunarodne susrete o organskoj proizvodnji\nU toku je registracija učesnika za Međunarodne poslovne susrete “AgroOrganicB2B”, koji će se održati 30. septembra ove godine, u okviru Foruma o organskoj proizvodnji u Selenči. Organizatori “bi tu bi” sastanaka - Centar za organsku proizvodnju Selenča (COPS), Organik mreža i Evropska preduzetnička mreža (EEN), pozivaju zainteresovane da se do 18. septembra prijave za učešće, na adresi AgroOrganic2016.talkb2b.net ili da se obrate na mail info@organiccentar.rs.\n“AgroOrganicB2B” jedini su poslovni susreti na temu organske poljoprivrede u Evropi, a s obzirom na veliko interesovanje, očekuje se veći broj učesnika u odnosu na prošlu godinu, kada su organizovani prvi put uz prisustvo 79 predstavnika iz osam zemalja, koji su održali 144 sastanka.\nTeme predstojećih Međunarodnih poslovnih susreta “AgroOrganicB2B” su proizvodnja i trgovina organskom hranom i pićem, organska semena i sadni material, zaštitna sredstva u organskoj poljoprivredi, poljoprivredne mašine i oprema, ambalaža, obnovljive energije, proizvodna oprema, primenjena nauka i istraživanja, inovativne tehnologije u organskoj proizvodnji i partnerska saradnja na projektima finansiranim iz evropskih fondova.\nMeđunarodni poslovni susreti imaju za cilj da dodatno pomognu preduzećima da lakše i brže dođu do domaćih i inostranih partnera u okviru Foruma. Organizatori žele da podstaknu poslovnu saradnju izraženu kroz veći obim razmene proizvoda sa inostranstvom, kroz povezivanje proizvodnje, zajedničkih ulaganja i nastupa na trećim tržištima, ali i saradnju u oblasti razmene znanja i tehnologije i posebno u unapređenju konkurentnosti kroz zajedničko učešće u nacionalnim i evropskim programima i fondovima.\nNakon prijavljivanja za međunarodne poslovne susrete AgroOrganicB2B preko linka: http://agroorganic2016b2b.talkb2b.net/, sledi zakazivanje sastanaka. Preduzeća koje se prijave dobijaju mogućnost da sami izaberu potencijalne partnere prema njihovim karakteristikama i iskazanom interesu za saradnju. Na osnovu ovog izbora organizator svakom od učesnika dodeljuje spisak sastanaka, sa tačno određenim mestom, vremenom i informacijom o potencijalnim partnerom, nekoliko dana unapred.\nCentar za organsku proizvodnju Selenča ove godine organizuje deseti Forum organske proizvodnje. Forum je međunarodnog karaktera, a ovog puta tema je "Pristup izvorima finansiranja za organske proizvođače – prepreke i mogućnosti". COPS ovu manifestaciju organizuje uz podršku Vlade AP Vojvodine, a suorganizatori su Poljoprivredni Univerzitet u Nitri (Slovačka), EEN Srbija i preduzeće SPESCOM Consulting iz Novog Sada. Medijski sponzor Foruma organske proizvodnje je portal Agrosmart.\nPoslednja izmena 06 Okt, 2016 11:43\nTagovi: agroorganic b2b selenči centar za organsku proizvodnju spescom consalting agrosmart cops een poslovni organske poljoprivrede


U periodu 10. – 14. 4. 2018. godine održan je 21. Međunarodni sajam privrede Mostar 2018. Ovogodišnji sajam svečano je otvorio predsjednik Republike Srbije Aleksandar Vučić.\nIzgradnja tunela Žaba\nJavno otvaranje ponuda za izvođenje radova na izgradnji magistralne ceste M-17.3 Neum...\nU okviru Projekta modernizacije cestovnog sektora u Federaciji BiH, dana 13.04.2018. sa početkom u 12 sati, u poslovnoj zgradi JP Ceste Federacije BiH organizirano je javno otvaranje ponuda za izvođenje radova na izgradnji tunela...\nJP Ceste Federacije BiH d.o.o. Sarajevo poziva sve zainteresirane subjekte, nevladine organizacije i stanovnike grada Zenica i naselja koja gravitiraju području namjeravane rehabilitacije tunela „Vranduk II“ i mosta pr...\nJavna Rasprava o nacrtu Plana upravljanja okolišem i socijalnim aspektima za projekat...\nJP Ceste Federacije BiH d.o.o. Sarajevo poziva sve zainteresirane subjekte, nevladine organizacije i stanovnike općine Kladanj i naselja koja gravitiraju području namjeravane sanacije kolovozne konstrukcije i korekcije osovine mag...\nJP Ceste Federacije BiH d.o.o. Sarajevo poziva sve zainteresirane subjekte, nevladine organizacije i stanovnike općine Olovo i naselja koja gravitiraju području namjeravane rekonstrukcije crne tačke na raskrsnici „Nula&ldquo...\nJavna Rasprava o nacrtu Plana upravljanja okolišem i društvenim aspektima za projeka...\nJP Ceste Federacije BiH d.o.o. Sarajevo poziva sve zainteresirane subjekte, nevladine organizacije i stanovnike općine Gradačac i naselja koja gravitiraju području namjeravane rehabilitacije tunela Ormanica, da uzmu učešće...\nJP Ceste Federacije BiH d.o.o. Sarajevo poziva sve zainteresirane subjekte, nevladine organizacije i stanovnike Grada Tuzla i naselja koja gravitiraju području namjeravane rekonstrukcije crne tačke, kružni tok „Husino“...\nPotpisan ugovor za nadzor radova na izgradnji magistralne ceste M-17.3 Neum – Stolac\nU prostorijama JP Ceste Federacije BiH d.o.o. Sarajevo danas je potpisan Ugovor za nadzor radova na izgradnji magistralne ceste M-17.3 Neum – Stolac.\nPotpisan ugovor za izvođenje radova na sanaciji pet mostova\nU okviru Programa modernizacije cestovnog sektora u FBiH, u prostorijama JP Ceste Federacije BiH d.o.o. Sarajevo danas su potpisani ugovori za izvođenje radova na sanaciji pet mostova.


“BiH ne može da prizna Kosovo” | FOCUS\n« NOVI PAZAR Pretukao prolaznika iz čista mira\nArapi ulažu 7 mil EUR u Novi Pazar »\n“BiH ne može da prizna Kosovo”\nNovi šef diplomatije BiH Igor Crnadak izjavio je da nema ništa od priznavanja Kosova dok je situacija ovakva kakva jeste.\nOn je naveo da nema promena dok je stav Srbije kakav jeste i podsetio da je Predsedništvo BiH zaduženo za spoljnu politiku, a da je Ministarstvo spoljnih poslova sprovodi.\nŠef bosansko-hercegovačke diplomatije ističe da su raspoloženi da učine život koliko je moguće normalnijim za ljude koji tamo žive, da učine komunikaciju u smislu putovanja i svaku drugu vrstu komunikacije lakšom za sve ljude, prenose “Nezavisne novine”, pozivajući se na agenciju Anadolija.\n“Međutim, sve ćemo to raditi pažljivo i u jednoj bliskoj komunikaciji sa Srbijom. Naša je želja da tu pratimo taj odnos. Uz uvažavanje stava Srbije učinićemo sve da život, onaj normalni, obični koji je van visoke politike za obične ljude, bude što normalniji”, poručio je Crnadak.\nNa odnose sa Kosovom ministar se osvrnuo i u razgovoru za portal Klix.ba, ne želeći da komentariše izjavu kosovskog ministra spoljnih poslova Hašima Tačija, koji je juče rekao da je BiH postala veća Srbija od same Srbije.\n“Ne bih komentarisao izjavu koja poredi BiH i Srbiju u tom kontekstu. Najvažnije je da se u okviru onoga što je politički stav BiH i spoljnopolitički stav koji je utvrdilo Predsedništvo BiH, pronađu rešenja koja će pomoći građanima koji putuju i koji treba da ostvare veze i saradnju, da to mogu uraditi”, kaže Crnadak.\nMinistar je naglasio da tu ne treba da bude bilo kakvog zaoštravanja i ponovio da novi saziv Predsedništva BiH nije zauzimao nove stavove o pitanju Kosova, a Ministarstvo spoljnih poslova će svoju spoljnu politiku voditi u skladu s tim.\nBiH nije priznala nezavisnost Kosova, tako da u skladu s tim nema uspostavljene diplomatske odnose, a i svi drugi odnosi svedeni su na minimum, podseća portal i dodaje da se, uzimajući u obzir važnost regionalne saradnje i ekonomske razmene, postavlja pitanje da li će BiH postati subjekt koji doprinosi regionalnoj nestabilnosti.\nCrnadak smatra da spoljna politika BiH ne doprinosi regionalnoj nestabilnosti, nego naprotiv – da BiH igra konstruktivnu ulogu.\n“Nama su glavni prioriteti dobrosusedski odnosni i odnosi sa Srbijom su na izuzetno visokom nivou. U okviru tog odnosa trebamo da definišemo i naše poteze kada je u pitanju Kosovo, naravno uvažavajući i interese BiH koji su na prvom mestu. Zna se šta je spoljnopolitički stav BiH prema tom pitanju: nema priznavanja Kosova”, jasan je Crnadak.\nBiH je 2008. godine sa Kosovom, nakon što je proglasilo nezavisnost, prekinula ekonomske odnose i uvela zabranu uvoza kosovskih proizvoda zbog činjenice da je na carinskom pečatu pisalo Republika Kosovo.\nSa druge strane, Kosovo je 2011. godine uvelo carinsku taksu od 10 odsto na uvoz proizvoda iz BiH, što je samo za tri meseca uzrokovalo pad bosanskohercegovačkog izvoza za tri miliona evra, nakon čega je BiH ipak odlučila da prizna carinski pečat Kosova.\nTrenutni ekonomski odnosi BiH, podseća Kliks, otežani su zbog ograničene slobode kretenja, jer često kosovska roba može preći granicu BiH, dok vozači kamiona ne mogu.\nU smislu slobode kretanja, građanima Kosova potrebna je viza da bi ušli na teritoriju BiH, dok granicu sa Srbijom mogu preći samo s ličnom kartom. Trenutno, građani Kosova za vizu BiH mogu aplicirati u diplomatskim predstavništvima BiH u regionu.\nUprkos činjenici da je Kosovo nakon dogovora sa Srbijom postalo članica nekoliko regionalnih inicijativa, političari iz Republike Srpske bojkotovali su diplomatske konferencije i događaje na koje su bili pozvani predstavnici Kosova.\nTakođe, BiH ne priznaje kosovske univerzitetske diplome, a sva komunikacija s vlastima i građanima Kosova odvija se putem ambasada BiH u Beogradu, Skoplju i Podgorici\nOvaj unos je objavljen 8. Aprila 2015., 23:09 i pohranjen je kao .. Sve odgovore na ovaj unos možete pratiti pomoću RSS 2.0. Možete preskočiti na kraj i ostaviti komentar. Pinganje trenutno nije dozvoljeno.


Junajted grupa: Ugovor RTS-a i Telekoma mogao bi da ostavi dijasporu bez programa javnog servisa | Novinska agencija Beta\nEKONOMIJA | 04.03.2019 09:15 > 04.03 09:47\nJunajted grupa: Ugovor RTS-a i Telekoma mogao bi da ostavi dijasporu bez programa javnog servisa\n"Povećanjem cena na 1,2 evra mesečno po korisniku, što je 20 puta više nego do sada, Telekom je poslao poruku gradjanima da im nije važan njihov interes, a Junajted grupi da želi da bude jedini na tržištu", rekla je Lukić.\nDodala je da "i pored želje da Junajted grupa svakom gledaocu u dijaspori omogući da gleda program RTS-a, Telekom je naredio da program mora da se prekine ako se ne prihvate te zahtevane, a nerealne i netržišne cene".\nJunajted grupa, prema njenim rečima, saradjuje sa ostalim nacionalnim servisima u regionu i Evropi koje su članice EBU (European broadcasters) i svi imaju slične cene, (kao i RTS ranije) i interes da javni servis prati što više ljudi u dijaspori.\n"Telekom različito tretira gledaoce u dijaspori pa za emitovanje programa RTS u BiH za kablovsku televiziju traži cenu od 20 centi, za Crnu Goru jedan evro, a za Sloveniju i evropske zemlje 1,2 evra po potrošaču", rekla je Lukić.\nNe postoji ni jedan razlog, kako je rekla za diskriminaciju gledalaca u zavisnosti u kojoj zemlji žive, već bi morali da programe RTS prate pod jednakim uslovima pošto ih gradjani već plaćaju preko pretplate i iz budžeta.\n"RTS se ponaša nezainteresovano prema gledaocima u dijaspori jer je prodao prava distribucije programa u inostranstvu za samo pet miliona evra godišnje iako ga gradjani i budžet Srbije finansiraju sa 90 miliona evra godišnje", rekla je Lukić.\nDodala je da profit ne može biti primarni cilj poslovanja javnog servisa koga finansiraju gradjani.\n"Novom cenovnom politikom Telekom želi da bude provilegovan na tržištu u dijaspori", kazala je Lukić i navela da to dokazuje i to što je Telekom nedavno kupio kompaniju GSS MEDIA koja je konkurencija platformi Net TV, a da gradjani Srbije o tome nisu ni informisani.\n"Cena distribucije RTS programa je tržišna jer vlasnici prava i mnogo manje gledanih kanala naplaćuju slično ili više za distribuciju programa", naveli su u Telekomu.\n"Krajnja cena koju gledalac plaća ne zavisi od nas već od provajdera jer, primera radi, ako je naša cena za provajdera 1,2 evra po korisniku, on tu istu uslugu od krajnjeg korisnika naplaćuje oko 15 evra i time ostvaruje značajnu zaradu", naveo je Telekom, odgovarajući na pitanje da li je tačno da je cena podignuta na 1,2 evra.\n"Svako ko ima internet može da gleda te programe u inostranstvu po mesečnoj ceni od 4,99 evra, 24,95 evra za šest meseci i 49,99 evra godišnje", naveo je RTS.\nU toj medijskoj kući rekli su da bez naknade "svako može na RTS Planeti da gleda RTS Svet, deo arhive, priče iz 26 gradova i sluša četiri radijska kanala".


Posle Sinsinatija, Đoković na 6. mestu ATP-a\nNovak Đoković nakon osvajanja titule u Sinsinatiju, Ohajo, 19. avgusta 2018.\nNakon osvajanja titule u Sinsinatiju, koja je nedostalaja njegovim trofejima sa masters turnira, najbolji srpski teniser Novak Đoković skočio je na ATP listi za četiri mesta i od ponedeljka se nalazi na šestom mestu.\nOsvojena titula u Ohaju, Đokoviću je donela novih 1.000 poena, pa ih sad ima 4.445. Isti broj bodova ima i Hrvat Marin Čilić, koji je ipak rangiran poziciju niže.\nIspred Đokovića sa 170 bodova više i dalje je Južnoafrikanac Kevin Anderson, kao i Nemac Aleksandar Zverev (4.845), Argentinac Huan Martin del Potro (5.500), Švajcarac Rodžer Federer (7.080) i Španac Rafael Nadal (10.040).\nDrugi najbolji teniser Srbije, Filip Krajinović, pao je za jedno mesto i sada 32. Dušan Lajović nalazi se na 62, a među prvih sto je još jedan treniser iz Srbije - Laslo Đere, koji se zadržao na 90. poziciji.\nPo računicama teniskih stručnjaka, Đoković bi do kraja godine mogao još da napreduje na ATP listi, s obzirom na to da prošle godine u ovo vreme zbog povrede nije igrao i sada ne brani ni jedan bod. Već sledeće nedelje počinje US open, a zatim se igraju i preostali turniri iz masters serije u Šangaju i Parizu, kao i završni turnir u Londonu.


UEFA Liga šampiona: Istorija ne da dvojku na Parku prinčeva, ali šta kaže Bajern? - Meridianbet Vesti\nVerovatno najveća utakmica od početka nove sezone UEFA Lige šampiona se igra u sredu uveče na Parku prinčeva u Parizu, gde će srećnici koji su na vreme kupili karte prisustvovati okršaju dva tima različitih fudbalskih filozofija, ali istih ambicija.\nPSŽ i Bajern važe kao veoma ozbiljni kandidati za najveći klupski trofej u Evropi, ali kada su u pitanju finansije, onda Parižani daleko nadmašuju petostrukog šampiona Evrope, kao uostalom i većinu klubova u takmičenju, uprkos svojoj istoriji koja baš i ne obiluje sportskim uspesima na Starom kontinentu.\nPodsećanja radi, PSŽ u svojim vitrinama, ne računajući ne previše značajni Intertoto kup, ima samo jedan pehar koji se odnosi na trijumf u nekadašnjem Kupu pobednika kupova u sezoni 1995/96.\nPrimera radi, iste te sezone Bajern je osvojio UEFA kup, a pored pet spomenutih titula kontinentalnog šampiona, Bavarci na listi odličja imaju i Kup pobednika kupova (1966/67), UEFA Super kup (2013), Interkontinentalni kup (1976, 2001) i FIFA Svetski kup za klubove (2013).\nPSŽ je svoje ”komplekse” pokušao da izleči ogromnim ulaganjem, koji su za sada dali rezultate samo u Francuskoj, što nije ispunilo želje vlasnika koji su letos odrešili kesu i između ostalog, samo za Nejmara izdvojili 222 miliona evra. Istovremeno, Bajern je na petoricu pojačanja potrošio nepunih 104 miliona!\nMeđutim, bar prema nekim izveštajima, prisustvo Nejmara na Parku prinčeva nije naišlo na preteranu radost ostalih fudbalera, pa se ne može reći da je atmosfera pred okršaj sa šampionom Nemačke posebno dobra. Brazilac nije igrao protiv Monpeljea, što su neki videli kao razlog osvajanja samo jednog boda bez postignutog gola, a nad klubom i dalje visi opasnost sankcija zbog kršenja finansijskog fer pleja.\nOporavljeni Anhel Di Marija neće biti u jedanaestorci koju će na teren izvesti Unai Emeri, ali bi mogao da dobije određenu minutažu, što ne važi za Havijera Pastorea koji je zapravo jedini povređeni fudbaler domaćina.\nZanimljivo je da ni u atmosfera u Bajernu nije baš najbolja jer su neki fudbaleri kritikovali način rada Karla Anćelotija. Stvar je možda i otišla isuviše daleko pa se čak govorilo o odlasku Italijana sa klupe Bavaraca, što je prilično čudno jer su mu njegovi metodi doneli velike uspehe, među kojima se nalaze i tri trofeja šampiona Evrope!\nBajern je takođe ostao bez pobede prošlog vikenda, jer mi vođstvo od 2:0 protiv Volfsburga nije bilo dovoljno da na kraju osvoji sva tri boda. Na tabeli Bundeslige Bajern je ”tek treći” iza Dortmunda i Hofenhajma, međutim, nije sve ni tako loše u klubu s obzirom da zdravstvena situacija odavnno nije bila tako dobra, pa Anćeloti ima osim Manuela Nojera, sve ostale prvotimce na raspolaganju.\nMoguće je da Italijan zbog slabijeg učinka Riberija i Robena, na kojima se pomalo oseća i teret godina, ovu dvojicu ostavi na klupi, a u tim uvrsti Komana i Rodrigeza. Ostaje samo dilema da li bi u tom slučaju od početka igrao Miler ili bi se Anćeloti opredelio za neku drugu varijantu.\nKuriozitet mečeva ovih rivala je da se nijedanod šest odigranih nije završio bez pobednika, kao i da Bajern nikada nije slavio na na Parku prinčeva gde je izgubio sva tri puta.\nParižani su favoriti i ovoga puta, ali je Meridianbet kvota na pobedu gostiju odlična (3.45), pa bi vredelo pokušati tipovati na iznenađenje.\n18.8.2017. Bajern kao i uvek siguran tip, Levandovski postiže prvi gol!\nTags:Bajern, Karlo Anćeloti, kvote, Liga šampiona, Meridianbet, Nejmar, Park Prinčeva, PSŽ, trofej, UEFA


Opasno: Srbi pomreše od zagađenog vazduha - Kurir\nOpasno: Srbi pomreše od zagađenog vazduha\nEEA upozorava da u Srbiji godišnje preuranjeno umre 12.390 ljudi, odnosno 32 dnevno, od bolesti koje su posledica zagađenja, a prednjače srčana oboljenja i šlog\nEEA je predstavila rezultate velikog istraživanja, sprovedenog u 41 evropske zemlje, od 2000. do 2014, koje je pokazalo da je više od 85 odsto evropskog stanovništva izloženo povećanom stepenu zagađenju.\nPosledice su uznemirujuće. Prema proceni EEA, zagađenje je u Evropi u 2013. odnelo skoro 500.000 ljudi, a u Srbiji je od posledica suspendovanih čestica, azot-dioksida i ozona u vazduhu umrlo 12.390 ljudi!\n- Srčane bolesti i šlog su najčešće posledice zagađenja vazduha i najviše su odgovorne za preuranjenu smrt. Slede plućne bolesti i kancer pluća, ali zagađenje vazduha je odgovorno i za čitav niz drugih oboljenja s kratkoročnim i dugoročnim posledicama - navodi se u izveštaju.\nVlatka Matković Puljić iz Udruženja za zdravlje i životnu sredinu (HEAL), sa sedištem u Briselu, upozorava da je zagađenje direktno u vezi sa smanjenjem očekivanog životnog veka.\n- Procenjuje se da Srbija godišnje izdvaja četiri milijarde evra na ime zdravstvenih troškova nastalih kao posledica zagađenja iz termoelektrana na ugalj. Tu spadaju troškovi bolnice zbog prijema bolesnika, lekovi, ali ekonomski gubici zbog bolovanja i slično - objašnjava naša sagovornica i dodaje da sve zemlje Evrope moraju raditi zajednički kako bi se smanjila emisija opasnih materija u vazduh.\nTihomir Popović, načelnik Odeljenja za kontrolu kvaliteta vazduha pri Agenciji za zaštitu životne sredine, tvrdi da dve trećine stanovništva u Srbiji živi u područjima za zadovoljavajućim kvalitetom vazduha.\n- Treba imati u vidu da se istraživanje koje je objavila EEA zasniva na procenama, a na ove procene su uticali statistički parametri koji nemaju veze sa zagađenjem. U Srbiji jedna trećina stanovništva živi u mestima sa zagađenim vazduhom, ali naša zemlja nije u najnepovoljnijem položaju u odnosu na druge evropske države - kaže Popović.\nBOR PROGLAŠEN ZA GRAD SA KVALITETNIM VAZDUHOM\nEvropska agencija za zaštitu životne sredine proglasila je Bor ekološkom zvezdom poboljšanja stanja kvaliteta vazduha u Srbiji u 2016, pa će u izveštaju biti navedeno da je to grad sa kvalitetom vazduha prve kategorije, izjavio je Tihomir Popović, načelnik Odeljenja za kontrolu kvaliteta vazduha u republičkoj Agenciji za zaštitu životne sredine.\nPre 10 godina Bor je imao na mernom mestu u centru grada registrovane su najviše koncentracije sumpor-dioksida u Evropi.\n"Po šumama i gorama" se orilo Beogradom / FOTO


Farma 5: Ivan napao Jelenu Jovanović - Dozvolila si sebi što niko ne bi! - ShowBiz - Region - Vesti - Svet Plus\nFarma 5: Ivan napao Jelenu Jovanović - Dozvolila si sebi što niko ne bi!\nIvan Marinković ponovo se zakačio za Jelenu Jovanović, te je devojci svog druga Edina kazao da je sada, pred kraj rijalitija, promenila taktiku, pa počela da se svađa sa drugima.\n20:07 18. DEC 2013.\nIvan Marinković "prozvao" je Jelenu Jovanović, te joj kazao da je sebi ovde dozvolila mnoge stvari koje niko drugi od njih sebi nije dozvolio.\nNa Jelenino pitanje koje su to stvari, Ivan je rekao: "Znaš i sama, nisi ti nimalo glupa devojka!"\nOnda je Ivan nastavio da priča kako je on sve vreme isti, kako od početka rijalitija ne zatvara usta, i da se nimalo nije promenio. Ubacio se i Edin Škorić kako bi odbranio svoju devojku, pa rekao kako nije istina šta Ivan priča.\n"Jaoj Edine, pa tek ti nisi isti! A ti Jelena, u početku si kao bila tiha, a sad si se kao probudila, pa se samo svađaš! Oboje ste se promenili", optuživao je Ivan, na šta mu je Edin odgovorio da on nije robot, već se ponaša onako kako se u datom momentu i oseća. "Kad sam ljut, ljut sam... ne mogu da glumim", rekao je bivši odbojkaš.


kultura film 50 nijansi siva\nFilmska adaptacija erotskog romana “Pedeset nijansi - siva” od 11. februara prikazuje se u Srbiji i za prvi vikend prikazivanja beleži veću gledanost od dosadašnjeg rekordera u domaćim bioskopima, filma “Montevideo, vidimo se”.\nKako je saopštio domaći distributer Taramaunt, film rediteljke Sem Tejlor Džonson je od premijere 11. februara, zaključno sa nedeljom, pogledao 62.361 gledalac.\nTo je više od otvaranja filma “Montevideo, vidimo se”, koji je bio rekorder na našoj teritoriji. Zajedno sa bioskopima u Bosni i Hercegovini, za koje Taramaunt film takođe ima ugovor za ovaj naslov, film “Pedeset nijansi - siva” videlo je 81.200 gledalaca.\nOsim toga, gledanost tokom prvih dana prikazivanja filma u Srbiji veća je i od otvaranja velikih internacionalnih hitova poput serijala “Hobit” koji je do sada držao rekord među stranim filmovima.\nFilm “Pedeset nijansi - siva” oborio je i druge rekorde na domaćim blagajnama: najbolje otvaranje filma koji je režirala žena, najbolje otvaranje za Dan zaljubljenih, najbolje otvaranje filma koji nosi cenzorsku oznaku R.\nPrva dva dana prikazivanja film je zaradio skoro 250 miliona dolara, prenose mediji.\nFilm je u SAD-u zaradio rekordnih 81,7 miliona dolara i više od 248,7 miliona dolara širom sveta, objavio je Universal Studios.\nSudeći po ovim brojkama film je postao najuspešniji ikad čije je prikazivanja započelo na Dan zaljubljenih.\nU filmu glume Džejmi Dornan i Dakota Džonson, a snimanje filma koštalo je 40 miliona dolara.\nNova EXIT Avantura, koja obuhvata festivalsko letovanje od Petrovaradina do Jaza...\nJedan od najpopularnijih bendova u regionu Hladno Pivo će u petak, 26. februara ...\nZadivljujuće zabavan i emotivan film „Zagoreo“ priča je o ljubavi prema hrani, o...


FoNet portal :: Pretraga / tagId=43942 / position=3\nProširenje u Deklaraciji\nMinistarka evropskih integracija Srbije Jadranka Joksimović izjavila je danas da je dobro što su se brojne države članice Evropske unije zalagale i uspele da unesu temu proširenja EU kao važan element deklaracije koja će biti rezultat Samita EU - Zapadni Balkan.\nProširenje nema alternativu\nŠef Delegacije Evropske unije u Srbiji Emanuele Žiofre izjavio je danas da politika proširenja EU na Zapadni Balkan nema alternativu.\nEU više ne garantuje članstvo?\nEvropska unija, u strahu od političke reakcije u državama članicama, ne može više da garantuje sigurno članstvo za šest balkanskih država, kojima je svojevremeno to obećano, objavila je danas agencija Rojters, pozivajući se na reči četvoro diplomata i tekst internog dokumenta.\nEU ne može sebi da dozvoli\nAvganistan je daleko, ali Zapadni Balkan je ovde i naša je odgovornost prema Balkanu veća nego prema Avganistanu, poručio je danas evropski komesar za proširenje i susedsku politiku Oliver Varhelji, ukazujući da EU ne može sebi da dozvoli da izneveri Zapadni Balkan.\nEU bez želje za proširenjem\nPredsednik Srbije Aleksandar Vučić izjavio je danas da je, na marginama Bledskog strateškog foruma, razgovarao sa predsednikom Saveta Evropske unije (EU) Šarlom Mišelom o nivou usaglašenosti Srbije sa spoljnom politikom EU, dijalogu sa Prištinom, situaciji u regionu, u Bosni i Hercegovini i vladavini prava.\nŠvedska podržava Srbiju\nŠvedska podržava politiku proširenje Evropske unije (EU) i srpske ambicije da postane članica EU, ali Srbija, da bi postala članica EU, morala da poradi na reformama u određenim oblastima, izjavio je danas predsednik Parlamenta Švedske Andreas Norlen.\nCiglana u Karlovačkim vinogradima\nUdruženje "Sačuvajmo Karlovačke vinograde" saopštilo je danas da je ciglana "Nexe grupe" odlučila da proširi postojeću zonu za ekspolataciju gline na brdu Remetica kod Sremskih Karlovaca na dodatnih 700.000 kvadratnih metara čime će to brdo sa kućama, imanjima, vinogradima i njivama stotina ljudi praktično nestati.


Med Archives | Novo doba\nNapitak koji će vam pomoći da zaspite za 5 minuta (RECEPT)\nVeoma je važno da započnete svoj dan naspavani i odmorni, da se tokom noći vaše telo oporavi i povrati balans, tako da možete da budete spremni za sve izazove čim otvorite svoje oči. Međutim to nije lako kao …\n5 načina da svoju kožu učinite blistavom\nDa bi podmladile svoju kožu žene često posećuju kozmetičke salone i spa centre, ali ti tretmani su prilično skupi. A, da li jedino tako možete postići efekte podmlađivanja? Šta ako vam kažemo da postoje tretmani …\nPopijte ovaj napitak svakog jutra i kilogrami će nestajati (RECEPT)\nPostoje mnogi razlozi zašto se prekomerno gojimo. Gojenje može biti posledica stresa, loše ishrane, nedostatka sna, slabog kretanja ili nekoliko faktora zajedno.


Zdravstveni i spa centar „Merkur” Vrnjačka Banja tradicionalno nastupa na Međunarodnom sajmu turizma u Beogradu, gde se predstavljaju najnoviji programi ustanove uz prigodan prateći program. Tako je bilo i na ovogodišnjoj najvećoj manifestaciji ove vrste održanoj pod kupolama Beogradskog sajma od 20.-23. februara.\nIdealan zimski raspust u Merkuru\nNagradite svoju decu zato što su bila dobra, neka provedu raspust u Vrnjačkoj Banji.\nVreme školskih raspusta savršeno je za putovanja i odmor sa porodicom. Raspust proveden van kuće ili van grada učiniće da se osećate rasterećenije, jer ćete uz druženje sa porodicom na kratko zaboraviti na sve što vam u svakodnevnom životu predstavlja izvor stresa, a Vrnjačka Banja je savršeno mesto da sve ovo ostvarite. Nakon vremena provedenog u prirodnom banjskom ambijentu, deca će biti odmornija, pa će lakše pristupati i školskim obavezama i domaćim zadacima.\nKada se završi euforični praznični period, nakon novogodišnjih i božićnih praznika, proslava i druženja, pravi je trenutak za planiranje putovanja u cilju opuštanja i punjenja baterija.\nTradicionalna proslava Dana Merkura 13. januara upriličena je u restoranu Novog Merkura. Svake godine menadžment Merkura okuplja zaposlene, prijatelje i saradnike u cilju dočeka Srpske Nove godine i osvrta na prethodnu godinu. Na veliku žalost svih prisutnih direktor Merkura dr sci Dejan Stanojević nije prisustvovao proslavi, zbog neodložnih obaveza, ali su se svi zaposleni potrudili da ispune njegovu želju da veče protekne u dobrom druženju i raspoloženju.\nMerkurovi predstavnici na međunarodnom kongresu u Indiji\nRukovodilac marketinga SB Merkur, Vrnjačka Banja, Miodrag Miljković, i referent marketinga Srđan Kožetinac, deo su delegacije iz Srbije koja je posetila Međunarodni kongres medicinskog turizma koji se održava 13. do 15. novembra u Indiji, pod nazivom „Prednosti zdravstvene nege“. Ovaj događaj okupio je delegacije iz preko 70 zemalja u cilju razmene iskustava, povezivanja ljudi i stvaranja novih poslovnih prilika kada je medicinski turizam u pitanju. Kongres je danas otvorila Devlina Chakavatri iz FICCI - Federation of Indian Chambers of Commerce and Industry.\nLjiljana Rebronja: Wellness je sve ono što vas čini srećnim\nDogađaj koji niko ne želi da propusti, Međunarodni Wellness & SPA Fest, održan je 09. novembra u u hotelu „Metropol Palace“, u Beogradu, u organizaciji kreativnog tima Turističkog Sveta i Wellness Akademije Peđa Filipović – WAPF, uz pokroviteljstvo Ministarstva trgovine, turizma i telekomunikacija.\nPROGLAŠENI NOVI AMBASADORI WELLNESS INDUSTRIJE\nKruna izuzetno uspešnog III Međunarodnog Wellness & Spa Festa, održanog minulog vikenda u hotelu Metropol Palace u Beogradu, bila je dodela priznanja „Ambasador dobre usluge“, koje već 14 godina zaredom, Redakcija časopisa Turistički Svet, dodeljuje najuspešnijima u hotelsko-turističkoj industriji, pod visokim pokroviteljstvom Ministarstva trgovine, turizma i telekomunikacija. Ove godine, po prvi put, priznanje je dodeljeno u nekoliko novih kategorija, što ukazuje da se wellness industrija ubrzano razvija i u Srbiji, i da su već postignuti određeni rezultati koji upravo ovogodišnje laureate kandiduju za ugledno „ambasadorsko“ priznanje.\nPrva organizovana studijska poseta novinara Srbiji od izbijanja pandemije Covid-19


Preti li svetu nuklearni rat - 19.04.2017, Sputnik Srbija\nPreti li svetu nuklearni rat\nU turbulentnim vremenima u kojima živimo reč „rat“ postaje sve češća, pa je ljudi sve lakše izgovaraju, gubeći pritom iz vida njeno značenje. Ipak, ako se kaže... 19.04.2017, Sputnik Srbija\n18:00 19.04.2017 (Osveženo: 19:54 19.04.2017)\nSvet sa Sputnjikom 19.04.\nU turbulentnim vremenima u kojima živimo reč „rat“ postaje sve češća, pa je ljudi sve lakše izgovaraju, gubeći pritom iz vida njeno značenje. Ipak, ako se kaže „nuklearni rat“, nema toga ko može da ostane ravnodušan.\nSirija, Libija, Severna Koreja, Rusija, Amerika, to su samo neka od onih područja koja takoreći sutra mogu da postanu meta raketa sa nuklearnom glavom, smatraju jedni, dok je mnogo onih koji ne veruju u mogućnost da do nuklearnog rata dođe.\nO tome da li svetu preti nuklearni rat, da li je on uopšte moguć i šta posle, ako do njega ipak dođe, u emisiji „Svet sa Sputnjikom“ razgovarali smo sa Goranom Jevtovićem, pukovnikom u penziji i dr Svetozarom Radišićem.


Dvadeset godina čekali na ulicu - Svrljiske novine\nDvadeset godina čekali na ulicu\nPredsednik opštine Svrljig, Milija Miletić, sa saradnicima i direktorom Direkcije za izgradnju grada, pre asfalitranja, obišao pripremne radove na najdužoj saobraćajnici u gradu. Meštani ulice 7.juli više neće morati da pešače po blatu kako bi stigli do najbliže prodavnice, škole ili autobuske stanice. U ovom delu su gotovo sve ulice asfalitrane i adaptirane počevši od naselja Magovac do Đurinačke ulice, a uskoro će i ulica 7. juli dobiti izgled moderne saobraćajnice.\nNaime, asfaltiranjem ove putne trake, svrljižani će dobiti bolju vezu sa gradom i ulicu paralelnu sa ulicom Vase Albanca, koja će služiti kao obilazni put, u toku rekonstrukcije ulice Vase Albanca, svim građanima i putnicima koji svakodnevno saobraćaju na ovoj relaciji.\nMeštanin Aleksandar Mitić kaže da je svaki metar asfalta zlata vredan za stanovnike ovog naselja, posebno u kišnim danima i dodaje da se na njega čekalo više od dvadeset godina.\nOvo je možda mala stvar za nekog ko posmatra sa strane, ali nama je svaki asfaltirani metar dragocen. Napokon možemo kao ljudi da idemo do grada, bez opterećenja kako da skinemo blato sa cipela ili da li će nam se zaglaviti automobil – priča Srđan Milojić.\n‘’ Ovo su osnovne stvari neophodne za normalan život koje moraju da imaju svi građani Svrljiga. U ovo delu ulice ima nekoliko privrednih subjekata koji su do sada otežano obavljali svoje delatnosti, takođe i veliki broj dece koja svakodnevno putuju do škole i grada a sve to u otežanim okolnostima. Slobodno možemo reći da je taj period iza nas, sve je spremno za asfaltiranje i početak nove ere za građane koji žive u ovom naselju, kazao je predsednik Miletić i dodao da se nastavak asfaltiranja očekuje u ulici Vidovdanskoj, a polako će se privoditi kraju svi započeti radovi koji su planirani za ovu građevinsku sezonu’’ .\nPrevPrethodnaIpak konkurisano u roku sa potpunom dokumentacijom\nSledećaNova kanalizaciona mreža u Lukavičkoj uliciNext


Dodeljeni Ugovori za 116 početnika u poslovanju u Razvojnoj agenciji Srbije – ICR\nKroz ovaj projekat, RAS podržava razvoj mikro, malih i srednjih preduzeća i preduzetnika, koja su ključna karika u razvoju ekonomije budućnosti i motor ekonomskog rasta. Projektom je obuhvaćen niz finansijskih i nefinansijskih elemenata podrške – edukacija o pokretanju i vođenju posla, obuke za započinjanje biznisa i izradu biznis plana, bespovratna pomoć za finansiranje najboljih poslovnih ideja i mentoring za privredne subjekte u ranoj fazi razvoja.\nPodršku ovog programa dobilo je pet preduzetnika sa teritorije koju pokriva RRA Panonreg Subotica. To su Aleksandra Vidović, Lazar Lazić, Rade Uzelac i Zlatko Ifković iz Subotice, kao i Akoš Feješ iz Sente. Njihove start up preduzetničke inicijative podržane su u vrednosti od 300.000 – 1.000.000 dinara. Saradnja sa njima se nastavlja kroz mentoring i druge vidove podrške od strane RRA Panonreg.\nZa sve dodatne informacije možete se obratiti u RRA Panonreg Subotica,


%PM, %18 %537 %2016 %13:%apr\nS obzirom na to da se vozilo u toku zimskih uslova nalazi u uslovima eksploatacije koji dovode do većeg habanja i trošenja određenih sklopova vozila, AMS RS sprovodi akciju sa pokretnim tehničkim pregledom, sa ciljem utvrđivanja stanja kočionog i upravljačkog sistema na vozilima.\nPored tehničkog pregleda na pojedinim lokacijama vozačima će biti omogućeno i da provjere ispravnost amortizera, na mobilnom uređaju za ispitivanje amortizera.\nPlanirana aktivnost realizovaće se u periodu od 21. aprila do 28. aprila 2016. godine, kako bi vozači imali mogućnost da se informišu o stanju tehničke ispravnosti njihovih vozila i eventualnim neispravnostima.\nCilj aktivnosti jeste očuvanje i održavanje svojstava vozila na nivou koji obezbjeđuje zadovoljavajuću bezbjednost u saobraćaju, nužnu efikasnost i ekonomičnost u prevozu.\nU prilogu se nalazi raspored gradova, lokacija i termina sprovođenja aktivnosti.\nRaspored_lokacija_april_2016.doc (949 Downloads)\nProjekat_Vozilo_nakon_zimskih_uslova_2016.doc (906 Downloads)


Pravo na IPARD podsticaje imaju građani koji su upisani u Registar poljoprivrednih gazdinstava, odnosno registar privrednih subjekata i imaju aktivan status. Na prvi Javni poziv za Meru 7 IPARD-a do 1. oktobra ove godine mogu da se jave fizička lica koja su nosioci porodičnog poljoprivrednog gazdinstva, preduzetnici i privredna društva koja su razvrstana u mikro ili malo pravno lice u skladu sa zakonom kojim se uređuje računovodstvo.\nPredmet ovog Javnog poziva su investicije i prihvatljivi troškovi u ruralnom turizmu koji su dati u Listi prihvatljivih investicija i troškova. Pravo da konkurišu imaju seoski domaćini iz nekoliko regiona, između ostalog i sa teritorije Šumadije, ukoliko se investicija nalazi u ruralnom području i ukupan broj individualnih ležajeva nije veći od 30 u svim kategorisanim ugostiteljskim objektima za smeštaj.\nKorisnik IPARD podsticaja može da ostvari pravo na IPARD podsticaje u iznosu od 5.000 do 300.000 evra po Zahtevu, bez obzira na ukupnu vrednost investicije. IPARD podsticaji utvrđuju se u procentualnom iznosu do 65% vrednosti prihvatljivih troškova investicije, umanjenom za iznos poreza na dodatu vrednost.\nPodnosilac zahteva po ovom Javnom pozivu može da podnese samo jedan Zahtev za odobravanje projekata, koji može da obuhvati jednu ili više investicija iz Liste prihvatljivih investicija i troškova za Prvi javni poziv za Meru 7. Zainteresovani za IPARD program mogu da dobiju besplatnu savetodavnu podršku u Poljoprivrednim stručnim savetodavnim službama ali i u Agencijama koje je akreditovalo resorno Ministarstvo poljoprivrede. (Poljoprivredna stručna služba u Kragujevcu nalazi se u ulici Cara Lazara.)\nPrvi javni poziv za podnošenje zahteva za odobravanje projekta za IPARD podsticaje za diverzifikaciju poljoprivrednih gazdinstava i razvoj poslovanja dostupan je na zvaničnoj internet stranici Ministarstva poljoprivrede, šumarstva i vodoprivrede http://www.minpolj.gov.rs/.


Press Online :: Hronika :: Prvi izveštaj inspekcije: Poginuli radnik radio na crno\nBeograd -- Inspekciji nadzor Ministarstva za rad, pokrenut nakon nesreće na gradilištu u Ulici kneza Miloša, pokazao da je poginuli radnik radio na crno\nPodsetimo, nesreća na gradilištu u centru Beograda, gde je nekada bila ambasada SAD, dogodila se jutros oko 08.30 kada se obrušio najpre potporni zid, širok oko 10 metara, koji je zatrpao jednog radnika. Na njega se potom sručio šut i zemlja, a potom je pao i drugi zid.\nAkcija izvlačenja stradalog radnika trajala je nekoliko sati, da bi oko 11.30 spasioci uspeli da izvuku telo radnika. Nesreću je iz neposredne blizine posmatrao rođeni brat stradalog radnika.\nNa mesto urušavanja odmah su stiglii gradonačelnik Beograda i njegov zamenik, koji je najavio vanredne inspekcijske kontrole gradilišta u Beogradu.\nKako je danas saopštilo Ministarstvo za rad, zapošljavanje, boračka i socijalna pitanja, Inspekcija tog ministarstva utvrdila je da je na gradilištu u Ulici kneza Miloša stradao radnik T. N. (58).\n"T. N (58) bio je angažovan bez zaključenog ugovora o radu ili drugog odgovarajućeg ugovora i bez podnete prijave na obavezno socijalno osiguranje od strane poslodavca 'ANKER BAU' Boljevci, čija je delatnost: usluge ostalog čišćenja zgrada i opreme", stoji u saopštenju Ministarstva i dodaje da je tu kompaniju angažovao izvođač radova "ENERGO GROUP".\nKako B92 nezvanično saznaje, u firmi koja je angažovala stradalog radnika niko osim njenog vlasnika Srbe Dragišića nije prijavljen i svi radnici rade na crno.


BRČKO Jedno lice poginulo u Gornjem Rahiću - Kameleon M&M\nBRČKO Jedno lice poginulo u Gornjem Rahiću\nJedno lice poginulo je, a jedno je zadobilo lakše tjelesne povrede u saobraćajnoj nesreći koja se večeras dogodila na lokalnom putu Brčko-Maoča, u naselju Gornji Rahić, potvrdio je portparol brčanske policije Halid Emkić.\nOn je naveo da su u nesreći učestvovali putničko i teretno motorno vozilo.\n– U ovoj saobraćajnoj nesreći putničko motorno vozilo, krećući se iz pravca Maoče ka Brčkom, prilikom preticanja sudarilo se s teretnim motornim vozilom i sletilo s puta, te prošlo kroz jedno dvorište i završilo na krovu u njivi. U vozilu su se nalazila dva muškarca, jedan je izgubio život, a drugi zadobio lakše tjelesne povrede – naveo je Emkić.\nPrema njegovim riječima, iz smrskanog BMW-a koji je od siline udara nakon slijetanja s puta prepolovio stub ulične rasvjete, izvučena su tijela smrtno nastradalog i povrijeđenog i prevezena u brčanski Zdravstveni centar, a uviđaj je uz prisustvo dežurnog tužioca obavila Policija distrikta Brčko.\nOba nastradala u putničkom autobilu su iz brčanskog naselja Prutače.\nbrčko saobraćajna nesreća\nTeška saobraćajna nesreća kod Srebrenika\nNesreća u Njemačkoj: U sudaru kamiona i kombija poginuo bh. državljanin\nSrebrenik: Vozač saniteta naletio na divlje svinje, preminula pacijentica


Silajdžić primio predstavnike Koordinacionog odbora sarajevskih udruženja invalida - Klix.ba\nČlan Predsjedništva Bosne i Hercegovine Haris Silajdžić primio je danas u Sarajevu predstavnike Koordinacionog odbora udruženja osoba s invaliditetom u Kantonu Sarajevo.\nPredstavnici Odbora upoznali su Silajdžića s radom udruženja i njihovim svakodnevnim problemima.\nZatražili su podršku Silajdžića u vezi s redovnim finansiranjem ovih deset udruženja iz budžeta Kantona Sarajevo u skladu sa Zakonom o socijalnoj zaštiti, zaštiti civilnih žrtava rata i zaštiti porodice s djecom, kao i s projekcijom budžeta za 2008. i 2009. godinu.\nIstakli su da raspolažu informacijama da će za narednu godinu finansiranje ovih udruženja biti realizirano samo kroz projekte, što bi bilo suprotno navedenom zakonu. Također bi dovelo u pitanje egzistenciju ovih udruženja od kojih neka postoje više od 50 godina.\nČlan Predsjedništva Silajdžić izrazio je podršku radu ovih udruženja, koja prema podacima iznesenim na sastanku, svojim aktivnostima i kroz projekte obezbijede daleko više novca od onog što dobiju iz budžeta Kantona.\nMeđutim, taj novac je namjenski i ne može se koristiti za tekuće troškove i plaće zaposlenih, saopćeno je.


08/12/2017 Tekst ažuriran 01/07/2020 Komentara 0\nAko se odlučite da u Grčku putujete svojim automobilom preko Severne Makedonije ili Bugarske ovo su dokumenta koja morate da posedujete.\nKroz Severnu Makedoniju su vam potrebni...\n• Međunarodno ovlašćenje - žuta karta (ako vozilo nije registrovano na vaše ime)\nAko ste slučajno zaboravili da izvadite neki međunarodni dokument, možete ga izvaditi u AMSS centrima Velika Plana ili Pojate, koji se nalaze pored auto - puta.\nNa bugarskoj granici za vozilo vam nije potreban zeleni karton koji je obavezan u Severnoj Makedoniji. Time ste uštedeli više od 2.000 RSD u odnosu na putovanje kroz Makedoniju ili Albaniju, za koje je ovaj dokument obavezan.\nZa Severnu Makedoniju, Bugarsku, kao ni za Grčku ne morate da imate međunarodnu vozačku dozvolu. Pre polaska na put obavezno pročitajte naše preporuke za granične prelaze u tekstu Kojim danima su najveće gužve na graničnim prelazima ka Grčkoj.\npotrebna dokumenta za grckuzeleni karton za grckuamssvinjetebugarskamakedonija


DSC rganizovao prvi Sajam poljoprivrednih proizvoda i stečenih vještina\nU centru Banjaluke, ispred Krajiške kuće članovi Daun si centra predstavili su svoje proizvode nastale u Komunama na Јahorini i u Banji Vrućici. Med, sir, pekarski proizvodi, raličiti namazi! Sve to napravile su vrijedne ruke članova ovog Centra čime su pokazali da itekako mogu biti korisni i sebi i društvu u cjelini.\nSojino mlijeko, tofu sir od soje, peciva od integralnog brašna, voće, povrće organskog porijekla, "zdrava nutela", ručno pravljen nakit, samo su neki od proizvoda koji su danas predstavljeni na Sajmu poljoprivrednih proizvoda i stečenih vještina "Djece Sunca" iz Daun sindrom centra Banjaluka.\nSajam je otvorio ministar poljoprivrede, šumarstva i vodoprivrede Republike Srpske Boris Pašalić, koji je istakao da je ova manifestacija rezultat zajedničkog rada i zalaganja članova Daun sindrom centra i resornog ministarstva.\n"Unazad par godina aktivno radimo sa osobama sa Daunovim sindromom, obučavamo ih da se bave poljoprivrednom proizvodnjom, te smo im u tu svrhu obezbijedili sadni materijal, plastenike, košnice, ali i obuke koje im daju naši stručnjaci", rekao je Pašalić.\nU ministarstvu neće stati na ovome, ističe Pašalić, i dodaje da već pripremaju sljedeće aktivnosti - obuku iz pčelarstva i proizvodnje meda.\n"Razgovarali smo i sa predstavnicima Krajiške kuće o tome da se ti proizvodi nađu u njihovoj ponudi. Osobe sa Daunovim sindromom mogu da ostvare odgovarajuće prihode, a da pri tome budu angažovane i uključene u socijalni život", kaže ministar.\nDirektor Daun sindrom centra Banjaluka Zoran Јelić istakao je da je Sajam veličanstven događaj za osobe sa Daunovim sindromom i prilika da se pokažu i dokažu da mogu biti korisni nekom drugom.\n"To je najveća sreća za njih, jer kod ovih osoba stigma i diskriminacija kreće prije nego što se i rode. Kada se ustanovi višak tog hromozoma, tada neko drugi odlučuje da li ta djeca treba da se rode ili ne", rekao je Јelić.\nOn je roditeljima djece sa Daunovim sindromom poručio da, iako je njima najteže, da ne treba da budu prepreka za sreću svojih mališana.\n"Smetnja u životu osobe sa Daunovim sindromom nije genetski defekt, nego stav koji natura okolina. Čim se rodi, oni slušaju da dijete neće moći, da nije dobro i da ne treba", rekao je Јelić.\nOn je zahvalio Pašaliću za podršku u rušenju te stigme, te što je omogućio da i osobe sa Daunovim sindromom daju svoj doprinos društvu u kojem žive.\nNikolina Savić, koja je na Sajmu predstavila svoje proizvode od kukuruznog brašna, rekla je da joj puno znače aktivnosti i obuke koje se organizuju u Daun sindrom centru Banjaluka, jer tako može da pokaže šta zna.\n"Imamo puno posla, ali volimo da radimo. Mi smo djeca sunca, a ne Daunov sindrom. Vrijedni smo, pravimo razne proizvode i to nas čini srećnima", istakla je Savićeva.\nNakon Banjaluke sajam će biti organizovan u Herceg Novom, a planiran je i odlazak u Srbiju.


Olujno more u Karini | ESO Srbija\nOlujno more u Karini\nOva ESO-slika nedelje pokazuje srpast kokon gasa i prasine: maglinu sa oznakom NGC 3199, koja plovi zvezdanim nebom kao brod olujnim morem. Ova metafora izgleda sasvim odgovarajuća, kada se pomisli na poziciju NGC 3199 u 12.000 svetlosnih godina udaljenom szvežđu Carina (Brodski pramac).\nNGC 3199 je otkrivena 1834. godine od britanskog astronoma Džona Heršela, kada je radio na svom poznatom katalog interesantnih objekata noćnog neba. Od tada je maglina bila objekat mnogih istraživanja i posmatranja, uključujući i onih sa 8,2-metarskim Very Large Teleskopom (VLT) i sa 2,6-metarskim VLT Survey Teleskopom (VST). Sa poslednjim su napravljeni snimci, od kojih je nastala ova slika. Svetli srp magline je prema današnjim saznanjima, deo jednog mnogo većeg, ali svetlosno slabijeg mehura gasa i prašine.\nMaglina sadrži značajnu zvezdu HD 89358, koja pripada kategoriji neobično vrelih i masivnih zvezda, koje se označavaju kao Wolf-Rayet-zvezde. HD 89358 proizvodi snažne zvezdane vetrove i izbacivanje gasa, koji prodiru u okolni materijal i komprimiraju ga, što dovodi do uvrnute strukture od NGC 3199.\nVST, koji je u pogonu od 2011. godine, može da snimi veliku oblast neba odjednom - isečak veći od punog Meseca - zahvaljujući njegovoj kameri sa 256-megapiksela - OmegaCAM. To omogućava kategorizaciju interesantnih objekata, koji uz pomoć Very Large teleskopa onda mogu da se pobliže istraže.\nDatum objavljivanja: 30. jul 2018. 06:00\nVeličina: 14881 x 10701 px\nNaziv: NGC 3199\nUdaljenost: 12000 svetlosnih godina\nOrijentacija: Sever je 89.9°desno od vertikale


Ubuduće ista plata za sve državne službenike istog ranga - Ozon Media\nMinistarstvo dražavne uprave i lokalne samouprave završilo je Zakon o sistemu plata zaposlenih u javnom sektoru i poslalo ga na mišljenje ostalim ministarstvima. Njegovim usvajanjem, koje se očekuje na proleće 2016, stvoriće se uslovi za donošenje novih akata koji će ukinuti dosadašnju praksu da se za isti posao u ministarstvu ili državnoj agenciji dobijaju različite plate.\nPrimeri da kafe kuvarice po državnim agencijama zarađuju i po 45.000 dinara, a njihove koleginice u ministarstvima i do 15.000 dinara manje, praktično će otići u istoriju. Više neće biti moguće ni da zaposleni sa fakultetima koji obavljaju složene poslove u nekim državnim upravama imaju manje plate od radnika sa srednjom školom u drugim delovima javnog sektora.\nBanka, novac, dinari, brojanje novca, plata\nU državnoj upravi trenutno ima oko 1.150 poslova i oni će do aprila ove godine, u „katalogu radnih mesta“ Ministarstva državne uprave, biti svedeni na manje od 750.\nNamera je da se za isti posao bez obzira na to da li se radi u ministarstvu, državnoj agenciji ili instituciji, dobija ista plata.\nTokom 2016. očekuje se i zakon koji će utvrditi kolike plate će imati vozači, kuriri, ekonomisti, pravnici. Za sada je poznato da će koeficijenti biti 1:7,5 što znači da bi minimalna plata trebalo da bude oko 22.000 dinara, a maksimalna oko 165.000 dinara. Propisi će ovaj put zaobići zaposlene u javnim preduzećima, ali je plan u Nemanjinoj 11 da u toku naredne godine urede i ovaj sektor.\nIzvor: Radio 021/Blic\nZadržavanje na graničnom prelazu Sremska Rača i do sat vremena


Kako pristupiti informacijama u Okružnom tužilaštvu u Istočnom Sarajevu\nInformacijama koje su pod kontrolom Okružnog tužilaštva u Istočnom Sarajevu u skladu sa zakonom o tužilaštvima Republike Srpske ("Službeni glasnik RS" broj 55/02) se može pristupiti na osnovu Zakona o slobodi pristupa informacijama ("Službeni glasnik RS" broj 20/01).\nSvako fizičko i pravno lice ima pravo pristupa informacijama koje su pod kontrolom Okružnog tužilaštva u Istočnom Sarajevu.\nIzuzetak od objavljivanja tražene informacije je propisan na osnovu člana 5. Zakona o slobodi pristupa informacijama.\nZahtjev za pristup informacijama mora biti u pisanoj formi i napisan na jednom od zvaničnih jezika u Bosni i Hercegovini.\nZahtjev mora sadržavati dovoljno podataka u vezi sa prirodom ili sadržajem informacija, kako bi se omogućilo da Okružno tužilaštvo u Istočnom Sarajevu sprovede redovne aktivnosti u cilju pronalaženja zahtjevanih informacija.\nObrazac za podnošenje zahtjeva možete preuzeti u podkategoriji Vodič za pristup informacijama/Pristup informacijama/Odnosi sa javnošću i poslati na sljedeće načine:\n1) putem pošte na adresu Karađorđeva br. 5, 71123 Istočno Sarajevo\n2) putem faksa na broj 057/343-234 ili\n3) putem e-maila na adresu okruzno@teol.net\nOsoba zadužena za odnose sa javnošću će Vam u najkraćem roku odgovoriti na sve Vaše zahtjeve.


Knjiga preporuka Nacionalnog konventa o Evropskoj uniji 2014/2015 ⋆ Evropski pokret u Srbiji\nHome/knjige/Knjiga preporuka Nacionalnog konventa o Evropskoj uniji 2014/2015\nPreuzmite publikaciju u PDF / 9.83MB\nIzdavač:Evropski pokret u Srbiji Beograd, 2015. godine\nKnjiga preporuka – nastala kao rezultat rada 21 radne grupe Nacionalnog konventa o Evropskoj uniji u Srbiji (NKEU), koji je na inicijativu Evropskog pokreta u Srbiji (EPuS) formiralo inicijalno 17 a na kraju 19 organizacija civilnog društva (OCD) Srbije, kako bi se obezbedilo aktivno učešće aktera civilnog društva u pregovorima Srbije o članstvu u Evropskoj uniji.\nU prvoj godini rada Nacionalnom konventu se pridružila 571 organizacija čiji su predstavnici stalni članovi radnih grupa. Radne grupe održale su 42 sastanka na kojima je učestvovalo blizu 1500 učesnika iz vlade, parlamenta i OCD (nevladinih organizacija, sindikata, fakulteta, instituta, profesionalnih udruženja, medija, lokalnih samouprava, asocijacija privrede, strukovnih udruženja..). Održane su dve plenarne sednice na početku i na kraju prve godine NKEU, na kojima je prvo, dobijena politička podrška za uspostavljanje NKEU i zatim, predstavljeni rezultati rada, zaključci i preporuke koji su odštampani u Knjizi preporuka. Ona predstavlja zaključke i preporuke svih radnih grupa koji su rezultat otvorene i kvalitetne rasprave i dijaloga i sa predstavnicima nadležnih institucija, i predstavljaju iskren doprinos civilnog društva da se pregovarački proces obavi kvalitetno, uspešno i efektno.\nKnjiga preporuka je pripremljena uz podršku Balkanskog fonda za demokratiju i Fonda za otvoreno društvo.


Ministar je u dopisu poslanicima naveo da će 29. oktobra održati bilateralne sastanke sa predstavnicima Međunarodne finansijske razvojne korporacije i predstavnicima "Blekstouna"\n4502 pregleda\t7 komentar(a)\nMinistar finansija i socijalnog staranja Milojko Spajić obavijestio je poslanike da neće prisustvovati sjutrašnjoj Drugoj posebnoj sjednici Skupštine, na čijem dnevnom redu je premijerski sat i poslanička pitanja.\nPredstavnici poslaničkih klubova Demokrata, SNP-a i URE, kao i Kluba DPS-LP, tražili su odgovore od Spajića na temu "Kadrovska politika i reforme u MFSS".\nSpajić je zamolio da na planirana pitanja odgovori 1. novembra.\nU dopisu poslanicima naveo je da će 29. oktobra održati bilateralne sastanke sa predstavnicima Međunarodne finansijske razvojne korporacije (DFC) i predstavnicima "Blekstouna" (Blackstone) u onlajn formatu.\n"Navedeni sastanci su veoma značajni za dalji ekonomski razvoj Crne Gore, a predstavljaju sljedeći korak nakon sastanaka koji će se realizovati za vrijeme moje radne posjete Sjedinjenim Američkim Državama. Imajući u vidu navedeno, a uz puno uvažavanje kontrolne uloge Skupštine i obavezujućih odredaba Poslovnika, najljubaznije molim da omogućite da odgovaram na poslanička pitanja u ponedjeljak 1. novembra", dodao je Spajić.\nU dopisima dostupnim na sajtu Skupštine navodi se da je planirano da, u ime Kluba poslanika "Demokrate - Demos - Mir je naša nacija", poslaničko pitanje Spajiću postavi poslanik Momo Koprivica. Ispred Kluba poslanika "Crno na bijelo" pitanje ministru postaviće poslanica Božena Jelušić, a ispred Kluba DPS-LP Ivan Mitrović.\nMinistarstvo finansija i socijalnog staranjaMilojko SpajićSkupština Crne GoreVlada Crne GorePremijerski satposlanička pitanja


Barselona u problemu pred utakmicu Lige šampiona! - Sportske novosti\nNaslovna Fudbal Novosti Fudbal Barselona u problemu pred utakmicu Lige šampiona!\nBarselona u problemu pred utakmicu Lige šampiona!\nPrvo kolo grupne faze Lige šampiona obeležiće duel između Borusije iz Dortmunda i Barselone, a kako se navodi u medijima, najbolji argentinski fudbaler, Lionel Mesi (Lionel Messi), verovatno će da propusti taj meč.\nU subotu neće igrati protiv Valensije u prvenstvu, jer se povredio pre duela sa Napolijem na pripremama. Trenutno je na rehabilitacijama, propušta treninge, kako danas, tako i juče, te je njegovo mesto na terenu upitno, jer se još ne zna kojom brzinom teče njegov oporavak.\nNije odigrao nijedan takmičarski meč ove sezone, a špansko prvenstvo je je već u toku. Takođe, upitan je i Luis Suarez, koji je na utakmici protiv Atletiko Madrida povredio ahilovu tetivu.\nPrethodni tekstPortugalac došao do još jednog rekorda!\nSledeći tekstKo je najbolji štoper u istoriji Premijer lige?\nEvroliga: Ruska ekipa bez dvojice na Barcu


CEFL Online: Silverhouksi domaćini CEFL finala\nLjubljana Silverhouks biće domaćin CEFL finala u kome će se sastati sa Vukovima.\nUtakmica za trofej zakazana je za nedelju 18. jul a počeće u 16 časova.\nBiće to debi Silverhouksa u finalu regionalne Centralno-evropske lige u američkom fudbalu, dok će Vukovi po peti put u nizu igrati za trofej, a sa željom da ga se treći put i domognu.\nEkipa iz Ljubljane je ligaški deo sezone završila sa učinkom 3-3, a zahvaljujući pobedi od 31:14 nad budimpeštanskim Vukovima stekla je pravo da nastupi u finalu. I ovoga puta igraće na stadionu NK Liver u Ivančnoj Gorici blizu Ljubljane, gde su i pobedili u polufinalnom meču.\n"Činjenica da ćemo biti domaćini CEFL finala je velika čast, ali i velika obaveza za nas. Mislim da je san svakog igrača da pred svojom publikom igra za trofej. Nadamo se da ćemo podići popularnost ovog sporta, CEFL lige i našeg kluba dobrom organizacijom finalne utakmice. U najkraćem, ovo je zaista veliki momenat za nas", rekao je Uroš Valant, predsednik Silverhouksa za zvanični sajt CEFL-a.\nOn je dodao da je jasno ko je favorit za titulu, ali i da ekipa koju predvodi "živi svoj san".\n"Gotovo da je neverovatno da smo u finalu. Kada pogledam gde smo bili pre nekoliko godina, a da sada igramo za titulu, ne mogu da kažem ništa drugo osim da je osećaj fantastičan. Tako sam ponosan na naše igrače. Posle poraza u Budimpešti (17:13 u trećem kolu) i to u poslednjim trenucima utakmice, mislio sam da nam se snovi raspršuju, prolaze kroz krste. Ipak, vratili smo se i stekli pravo da igramo u finalu. Vukovi će, naravno, biti favoriti u toj utakmici. Jači su nego ikada", istakao je Valant.


Izložba fotografija za Kratku formu\nčetvrtak, 28 septembar 2017 09:44\nKulturni centar Gornji Milanovac pretstaviće u petak, 29. septembra u holu Doma kulture izložbu fotografija studenta III godine Fakulteta dramskih umetnosti u Beogradu, odsek za kameru.\nLE TOUR DE SAX- Treća stanica - Gornji Milanovac\nsreda, 27 septembar 2017 12:04\nKoncert u čast 30 godina Norveške kuće\nsreda, 27 septembar 2017 07:22\nNorveško društvo – Srbija, Društvo prijatelja Norveška – Zapadni Balkan i Kulturni centar, u čast obeležavanja 30 godina od izgradnje Norveške kuće u Gornjem Milanovcu, organizuju u petak, 29. septembra koncert norveško – srpskog kamernog orkestra “Prijatno”.\nPočinje Četvrti festival "Kratka forma"\nsreda, 20 septembar 2017 07:26\nMeđunarodni festival kratkog filma "Kratka forma", jedan od značajnih svetskih bijenalnih manifestacija u oblasti kratkometražne filmske umetnosti, po četvrti put u Gornjem Milanovcu biće realizovan od 26. septembra do 1. oktobra 2017. godine.\nutorak, 12 septembar 2017 07:21\nTrio flauta u sastavu Suzana Maročik, Karolj Maročik i Aleksandar Ružičić, na poziv Kulturnog centra u sredu, 20. septembra u Modernoj galeriji održaće koncert naziva “Veče barokne muzike”.\nSlike Olivere Damljanović\nponedeljak, 11 septembar 2017 08:00\nOlivera Damljanović, umetnica iz Beograda, koja je dugi niz godina živela u Gornjem Milanovcu, predstaviće u petak, 15 septembra u Galeriji Doma kulture deo svog bogatog umetničkog opusa.\nSoba sa pogledom - slike Perice Donkova\nutorak, 05 septembar 2017 08:13\nDokumentarni film: Kraljevski top – Istorija srpske krune\nutorak, 05 septembar 2017 08:05\n„Kraljevski top-Istorija srpske krune“ je film koji govori o nastanku i dramatičnoj sudbini poslednje srpske krune i pratećih regalija, izlivenih od Voždovog topa iz Prvog srpskog ustanka.\nPočeo upis u dečje radionice\nsreda, 30 avgust 2017 15:28\nKulturni centar Gornji Milanovac započeo je sa upisom novih članova u Dramsku radionicu i gradski dečiji hor "Raspevani cvetići".\nKnjiga „Kosovo, vera i pomirenje“ predstavljena u Nišu\nponedeljak, 28 avgust 2017 10:45\nZbirka eseja o filmu „Enklava“ - „Kosovo, vera i pomirenje“ reditelja i scenariste Gorana Radovanovića, koju su objavili „Nama Film“, Kulturni centar Gornji Milanovac, Dom kulture Studentski grad i Dom kulture Čačak predstavljena je prošle sedmice u Oficirskom domu u Nišu, kao prateći program 52. festivala glumačkih ostvarenja domaćeg igranog filma.\nIn Gogov - Avgustovski zabavnik\nsreda, 23 avgust 2017 13:54\nZa svoje najmlađe sugrađane, Kulturni centar u sredu, 30. avgusta od 18:30 sati, na platou ispred Kulturnog centra organizuje In Gogovu likovnu radionicu.\nponedeljak, 21 avgust 2017 13:53\nPovodom početka nove školske godine Kulturni centra Gornji Milanovac za sve predškolce i učenike nižih razreda osnovnih škola organizuje u četvrtak, 31. avgusta, na Platou ispred Starog suda dečju pozorišnu predstavu “Priručnik za zaljubljivanje”.\nponedeljak, 21 avgust 2017 10:12\nKamerni hor “Meggido” iz Izraela, gost 12. međunarodnog festivala kamernih horova i vokalnih ansambala (Kragujevac, 20. - 24. avgust), sutra će, na poziv Kulturnog centra održati koncert u velikoj sali Doma kulture u Gornjem Milanovcu.


Potpisivanje Ugovora o realizaciji preduzetničke obuke IMPAKT Inkubator poslovnih ideja– Općina Istočna Ilidža i Investicijska fondacija Impakt - IMPAKT\n„Potpisivanjem ovog Ugovora, svim budućim preduzetnicima sa područja Istočne Ilidže biće pružena prilika da prisustvuju jednomjesečnoj preduzetničkoj edukaciji, tokom koje će raditi na razvoju biznis planova. Finalizirane biznis planove preduzetnici će prezentovati pred Komisjom za validaciju poslovnih ideja. Pet najboljijh će biti nagrađeno finansijskom podrškom u iznosu od 5.000 KM. Pored finansijske podrške preduzetnicima će biti pružena i mentorska podrška“ rekao je Senajid Đozo izvršni direktor Investicijske fondacije Impakt.\nU narednom periodu bit će objavljen i javni poziv za IMPAKT Inkubator poslovnih ideja Istočna Ilidža.


Ministar spoljne trgovine i ekonomskih odnosa u Savjetu ministara BiH Staša Košarac izjavio je danas u Modriči da se privrednim društvima u BiH može pomoći izmjenama Zakona o carinskoj politici u vezi sa privremenim suspenzijama carinskih stopa.\nKošarac je nakon posjete kompaniji “Tema”, rekao da je važno doći na lice mjesta i vidjeti kako privredni subjekti u Republici Srpskoj i Federaciji BiH obavljaju proizvodnu djelatnost, te sa menadžmentom definisati određene politike s ciljem zaštite i promocije domaće proizvodnje.\n“Ova kompanija obezbjeđuje prihode između tri i četiri miliona godišnje i stoprocentno izvozi u zemlje EU i zbog toga procjenjujemo da je veoma važno, iz aspekta implementacije ekspozea predsjedavajućeg Savjeta ministara Zorana Tegeltije, da posjetimo naša privredna društva u Republici Srpskoj i Federaciji BiH i vidimo kakve poteškoće imaju pri realizaciji poslovnih planova”, rekao je Košarac.\nOn je naglasio da je cilj formiranje radne grupe koja bi se bavila promocijom i zaštitom domaće proizvodnje.\nKomentarišući izjavu predsjednika SDS-a Mirka Šarovića da Savjet ministara nije imao agresivan pristup novonastaloj situaciji kada je riječ o izvozu mesa iz BiH u Tursku, Košarac je rekao da je to podvala jer je u prošloj godini izvezeno ukupno 98 tona mesa u Tursku, dok je u ovoj godini do kraja marta izvezena 761 tona mesa.\nKošarac je rekao da je posao sa Turskom proizvod dobrih odnosa bivšeg bošnjačkog člana Predsjedništva BiH Bakira Izetbegovića i predsjednika Turske, te dodao da BiH duguje veliku zahvalnost Turskoj koja je omogućila izvoz mesa jer to, naveo je, relaksira primarnu proizvodnju.\n“Plan je da, osim ove 761 tone, obezbijedimo još dodatnih 1.500 tona i da ćemo ukupno odobrenu kvotu ispoštovati”, rekao je Košarac, dodajući da je sa predsjedavajućim Savjeta ministara Zoranom Tegeltijom insistirao da ta dimenzija razgovora bude otvorena i sa ambasadorom Turske u BiH, te resornim ministrom u Vladi Turske.\nPrema njegovim riječima, cilj je da kvota naredne godine bude 5.000 tona koje bi privrednici iz Republike Srpske i Federacije BiH izvozili u Tursku.\nKošarac je rekao da će jednak tretman imati i firme iz oba entiteta, te da će biti ukinuta praksa koju je zatekao u Ministarstvu, a kojom nije bio ujednačen odnos kapaciteta Republike Srpske i Federacije BiH, te da su samo dvije kompanije iz Federacije BiH obavljale taj posao.\n“Uložio sam energiju da i Republika Srpska, odnosno njene kompanije imaju jednak tretman u spoljnotrgovinskom poslu”, naglasio je Košarac.\nOn je poručio da vrijeme lažnih briga treba da prestane.\n“Upitnik prema Evropskoj komisiji za izvoz mesa goveda u zemlje EU bio je četiri godine u Ministarstvu u prošlom mandatu, mi smo uspjeli da ga predamo i očekujemo da se odobri izvoz sirovog mesa u zemlje EU”, rekao je Košarac.\nDomaća zadaća za 8. razred: Geografija - Jugozapadna Azija - Saudijska Arabija i Republika Turska


Hirurgija pasa i mačaka\nHirurške intervencije su nekada jedini terapijski način oporavka ili izlečenja vašeg ljubimca. Nekada se hiruške intervencije rade preventivno a nekada u sklopu terapije. Trudimo se da vlasnike ljubimaca upoznamo sa svim procedurama koje sprovodimo pre i u toku same hirurške intervencije kao i sa rizicima koje nosi svaka operacija. U okviru naše ambulante radimo hirurgiju mekih tkiva, korektivnu ,estetsku hirurgiju kao i pojedine ortopedske intervencije.\nSvaka uspešna operacija počinje i završava sa dobrom anestezijom. Dobra anestezija omogućava da vaš ljubimac tokom operacije bude relaksiran i ne oseća bol a nama koji operišemo miran i siguran rad. Najsigurniji vid anestezije je gasna inhalaciona anestezija koju primenjujemo i u našoj ambulanti. Prednost inhalacione anestezije u odnosu na injekcionu se ogleda u boljoj kontroli zdravstvenog stanja pacijenata i mogućnosti da se (ukoliko dođe do neplaniranih i neželjenih stanja pacijenta) brže reaguje.\nNajveća mana kod injekcione anestezije je nepredvidivost anestetika i delovanje jednom aplikovanog leka se ne može poništi. Takođe sam postoperativni tok kod inhalacione anestezije je neuporedivo kraći.\nPre svake operacije vaš veterinar će vas obavestiti koje preoperativne procedure je neophodno sprovesti radi bezbednosti vašeg ljubimca.\nStomatologija kod pasa i macaka\nUltrazvuk kod životinja\n© 2022 Primavet Design by BlueEyeWeb


Delegacija ACG posetila Akademiju u Vršcu | Avio Press\nZamenik izvršnog direktora Aerodroma Crne Gore Petar Radulović i članovi Odbora direktora borave u poseti Vazduhoplovnoj akademiji u Vršcu na poziv rukovodstva te ustanove.\n“Čast nam je što smo se lično uverili u ljudske i tehničke kapacitete akademije koja ima tradiciju u obrazovanju vazduhoplovnih kadrova od skoro devet decenija”, izjavio je predsednik Odbora direktora, Nebojša Đoković.\n“Ovo je bila prilika da se eventualno razmotri okvir, nadamo se, buduće uspešne saradnje ACG i akademije. Na licu mesta smo se upoznali sa njihovim trenutnim i predstojećim projektima u kojima, izvesno, možemo prepoznati jasan potencijal za saradnju na obostrano zadovoljstvo”, naveo je Đoković.\nPomoćnik direktora akademije, Miloš Đokić kazao je da su se iskristalisale dve jasne teme.\n“Između ostalog, najznačajniji vid saradnje kog planiramo da razvijemo u narednom periodu je obuka aerodromskog osoblja koju bi za potrebe Aerodroma Crne Gore trebalo da realizuje Vazduhoplovna akademija.\nTakođe, u narednom periodu razmotrićemo mogućnost organizacije obuke pilota na aerodromima u Podgorici i Tivtu u periodu godine kada se zbog nepovoljne meteorološke situacije obuka otežano odvija u Vršcu”, dodao je Đokić.\nDelegaciju ACG u Vršcu dočekali su i pomoćnik direktora Srđan Čokorilo, kao i šef Odjeljenja za obezbeđivanje uslova za korišćenje aerodroma, Velibor Pečenićić.\nIzvor- Aerodromi Crne Gore\nACG Akademija Vršac Vazduhoplovstvo\nAer Lingus obnavlja linije između Šenona i SAD\nairBaltic organizuje „letove ka nigde“\nVietjet dobio prvi A330, najavio novu long-haul...


Podignuta optužnica za krijumčarenje migranta - Biscani.ba - Info portal grada Bihaća\nOptuženi Purić Muris (1968) tereti se da je, zloupotrebama putne isprave BiH i boravišne dozvole Švajcarske, organizovao krijumčarenje ilegalnog migranta, državljanina Pakistana na područje Švajcarske, u čemu je otkriven i spriječen.\n- Purić Murisa, rođenog 1968. godine u Travniku, državljanina BiH.\nOptuženi se tereti da je, u namjeri sticanja nezakonite imovinske koristi, sudjelovao u krijumčarenju osobe A.Q., ilegalnog migranta sa područja Pakistana, sa ciljem da migranta ilegalno prevede preko državne granice BiH, te dalje prema Švajcarskoj i zemljama EU.\nU optužnici se navodi da je optuženi pribavio tuđu putnu ispravu BiH i boravišnu dozvolu Švajcarske, koje je dao ilegalnom migrantu, te osoblju autobusa rekao da se navodno radi o hendikepiranoj osobi koja ne može govoriti.\nU namjeri krijumčarenja optuženi i ilegalni migrant su spriječeni kada je otkriveno da pakistanski državljanin koristi dokumente BiH koji glase na drugu osobu, nakon čega je Granična policija spriječila krijumčarenje migranta.\nOptuženi se tereti da je počinio krivično djelo krijumčarenje ljudi iz člana 189. Krivičnog zakona BiH.